open-index/open-wikipedia-markdown huggingface dataset:
開刀

**開刀**，即係做**手術**（），泛指當人生仔或者有比較嚴重嘅病嗰陣，經外科醫生或者其他專業人員嘅操作下用儀器進入人體或者其他生物嘅組織，用某啲工具等等嘅外力方式排除病變（例如切咗壞死嘅組織）、改變構造或者植入新物體嘅處理過程。一般做手術之前，都要先用刀或者鉸剪剪開皮膚，所以俗稱叫**開刀**。

## 分類

### 用緊急性嚟分
* 非緊急手術（Elective surgery）
* 緊急手術（Emergency surgery）

### 用目的嚟分
* 探知手術（Exploratory surgery）
* 治療手術（Therapeutic surgery）
* 預防手術 (Prophylactic surgery)

### 用程序嚟分
* 截肢手術（Amputation surgery）
* 切除手術（Excision）
* 整型手術（Plastic surgery）
* 重建手術（Reconstructive surgery）
* 接回手術（Replantation surgery）
* 移植手術（Transplant）
* 清創手術（Debridement）

### 用涉及嘅組織嚟分
* 下腹手術（Abdominal surgery）
* 腦部手術（Brain surgery）
* 心臟手術（Cardiac surgery）
* 胸腔手術（Chest surgery）
* 切闌尾手術（Appendectomy）

### 用程度嚟分
* 微創手術（Minimally invasive surgical procedure）
* 一般手術（General surgery）

### 用儀器嚟分
* 雷射手術（Laser surgery）
* 顯微手術（Microsurgery）
* 內視鏡手術（Endoscopic surgery）
* 機械人手術（Robotic surgery）
* 傳統剖腹手術（Laparotomy surgery）

## 攷
整容

**整容**（），係指透過手術去改變自己嘅身體外觀。整容通常整塊面，包括割雙眼皮、墊下巴、隆鼻、嫩唇等等，亦有啲係整其他部位，包括隆胸、隆臀等等。通常目的就係想自己望落去好睇啲，或者係想接近當其時「靚」嘅標準同埋潮流。

整容有兩種方法，第一係注射，即係打啲有美容或保養效果嘅嘢落人體度，例如肉毒桿菌、膠原蛋白、透明質酸等，目的通常係減少皺紋、增加肌膚彈性。第二係光療，透過光熱效應嚟達到除皺、淡斑嘅效果，通常嘅方式有脈衝光、染料雷射、二極體雷射、飛梭雷射等等。

依家整容唔單止係女仔專利，有時男仔都會走去整容。而整容亦有好多風險，例如有機會生癌、留疤痕、令身體組織受損等等。

## 攷

## 出面網頁
* 國際美容外科醫學會（ISAPS）（多語言）
聯針

**聯針**係當人整親或者開刀之後，可以用嚟將傷口同人體組織聯返埋一齊嘅醫療設備。一般係由一支針同埋一啲絲狀嘅嘢組成。

## 攷
腎衰竭

**腎衰竭**（），係指因為腎病而造成腎有問題導致唔能夠有效帶走血液入面嘅雜質，令有毒嘅物質例如尿素殘留喺身體入面，影響身體嘅代謝，嚴重啲嘅話會死。

腎衰竭嘅病徴係睇個人情況而定，通常會有肚屙、嘔、多尿症、少尿症等等，嚴重嘅會引起氮血症同尿毒症，重會增加心血管病嘅風險。

腎衰竭可以靠洗腎控制病情，洗腎分做洗血同洗肚，都係幫身體有效噉喺血液入面排走毒素。

## 攷

## 出面網頁
* Connecting dialysis community around the World (US)
* National Kidney Foundation (US)
* The Kidney Foundation of Canada(CA)
人工神經細胞

**人工神經細胞**係人工神經網絡嘅基本組成部件。一粒人工神經細胞係人造嘅物體，會好似動物神經細胞噉接收訊號、並且按照所收到嘅訊號改變自己內在嘅狀態，跟住再按照自己內在狀態，決定係咪要射新訊號以及要射點樣嘅新訊號－原理上同動物嘅神經細胞極之相似（但唔完全一樣）。當一大柞人工神經細胞互相連繫住，就會形成人工神經網絡，而每當研究者俾某啲**輸入**（input）數值落去其中一啲人工神經細胞嗰陣，佢哋就會帶動其他人工神經細胞跟住啟動，最後每粒人工神經細胞都會達致某啲啟動值－即係話個網絡可以有一啲**輸出**（output）數值。

實用嘅研究證實咗，人工神經網絡嘅輸出值同輸入值會成某啲特定嘅關係，呢點表示人工神經網絡可以攞嚟做一啲有用嘅運算。

## 歷史

人工神經元嘅起源可以追溯返 1943 年嘅Warren McCulloch同Walter Pitts。佢哋指出，神經網絡嘅簡化模型（麥咭洛-皮茨細胞）可以計得到啲邏輯、算術函數。

海伯理論由當奴海伯喺 1949 年提出。個理論係基於桑地牙哥·拉蒙卡哈份醫學研究，份研究喺1911年就證明到啲突觸存在，而神經細胞之間啲主動連接就係按照個理論反覆噉加強。個理論嘅泛化喺而今啲學習過程裏便使用到。

1958 年有一項重要嘅工作得到發表，即關於感知機嘅收斂定理。當中，Frank Rosenblatt表明，通過指定到嘅學習過程，感知機學得到所有啲solutions係可以用個模型表示嘅。之不過喺1969 年，Marvin Minsky同Seymour Papert指出，單級感知機嘸表示得到XOR，因為 XOR 函數係線性嘸分離得嘅；只有等到後尾啲模型正彌補得到呢個缺陷。呢個建模當中顯示到嘅限制最初令到啲人對人工神經網絡嘅研究興趣下降，研究基金亦都取消唨。直至 1985 年 John Hopfield 公佈唨 Hopfield 網絡並表明啲網絡解決得到優化問題，譬如旅行商問題嗰陣，對人工神經網絡嘅興趣正返嚟。  David E. Rumelhart 、 Geoffrey E. Hinton同Ronald J. Williams喺1986年喺反向傳播算法上嘅工作亦都帶嚟唨復興潮畀啲網絡嘅研究。而今，噉嘅網絡得以用喺好多啲研究領域。

## 模型

典型嘅人工神經細胞結構如下：

*a_1 至 a_n 係各個輸入嘅數值，啲輸入可以係嚟自外界嘅，但又可以嚟自同一個網絡入面嘅第啲人工神經細胞都得。
*w_1 至 w_n 係每個輸入嘅權重，代表咗嗰一個輸入對呢粒人工神經細胞嘅啟動程度有幾大影響力。
*b 指*偏向*（bias），即係嗰粒神經細胞本身喺啟動上嘅傾向，例如如果有某一粒人工神經細胞嘅 b 係正數而且數值大，佢就會傾向無論輸入係幾多都有強烈嘅啟動。
*\text{SUM}（以下簡稱「S」）指粒人工神經細胞嘅*啟動程度*（activation level），呢個數值由上面嗰柞因素話事，個函數如下：
**S(T+1) = f(S(T), a(T), \theta_s)；[1]
**S(T+1) 指粒細胞喺時間點 T + 1 嘅啟動程度，S(T) 指粒細胞喺時間點 T 嘅啟動程度，而 a(T) 指喺時間點 T 嗰柞輸入嘅數值。呢條式表示，S(T+1) 嘅值由 S(T)、a(T)、同埋 \theta_s 呢三個數值話事。
**好多人工神經細胞嘅啟動函數會包含 \theta_s 呢個數值。呢個係所謂嘅*門檻值*（threshold value）：典型嘅動物神經細胞係一定要所受到嘅刺激有返咁上下勁，先會射訊號嘅；如果佢受嘅刺激數值唔超過門檻值嘅話，佢就乜嘢訊號都唔會射；為咗要更加接近動物神經細胞，好多研究人員喺設計神經網絡嗰時會特登每粒人工神經細胞俾個門檻值佢，令個網絡嘅各粒人工神經細胞好似動物神經細胞噉，收到嘅輸入唔超過門檻值就完全唔射訊號。
**f_{act}係激活函數，又叫傳遞函數。佢根據現時輸入總和 a(T)、往時激活水平 S(T) 同埋門檻值 \theta_s 計出新嘅激活水平。具體應用到嘅函數有好多種，譬如線性整流函數、單位階躍函數同埋比較經典嘅Sigmoid 函數。
*f 係輸出函數（output function），係輸出前對S進行處理嘅函數，可以有多個款，但 f 好多時會係恆等函數（identity function）－即係話個輸出值好多時同 S 一樣。
*t 係粒人工神經細胞最屘嘅輸出數值。

通過喺啲輸入同埋隻門檻度做一尐特別嘅設定，可以好容易使人工神經細胞嚟實現簡單嘅邏輯門。

## 睇埋
*人工神經網絡

## 引述
Sigmoid 函數

**Sigmoid 函數**（當中 sigmoid 近似）係一個統稱，包含一系列有 S 形曲線嘅函數，因為呢啲函數嘅圖畫出嚟好似拉長嘅 S 咁，又叫做** S 型函數**或** S 型曲線**。息牦函數係有界、可微嘅實函數，係實數範圍內都有取值，而且導數始終唔會係負嘅。呢啲函數中最常見嘅係 Logistic 函數：
:S(x) = \frac{1}{1 + e^{-x}} = \frac{e^x}{e^x + 1}.

## 睇埋
*伊勞等級
*邏輯迴歸
運動會

**運動會**係運動競技比賽，比較大型嘅有奧運會‎、亞運會等，亦有學校、公司、組織舉辦嘅陸運會、水運會等。
自變數同應變數

**自變數**（簡稱 ）同**應變數**（簡稱 ）係討論函數或者統計學嗰時成日講嘅概念。自變數指輸入嘅變數，通常用打橫嗰條軸表示，而應變數指輸出嘅變數，通常用打戙嗰條軸表示。即係應變數會隨住自變數嘅變動而變動，不過分析者只係用緊自變數嚟預測應變數，兩個變數之間唔一定有因果關係，只係佢哋可以預測對方嘅數值噉解。

## 嗌法
喺粵港地區嘅中文入便：
*自變數又有叫做**獨立變數**（參見）。
*應變數又有叫做**依賴變數**（參見）。

## 基本概論

自變數同應變數形容兩個有關係嘅變數。自變數大致可以理解為可以自由控制同操縱嘅因素（函數嘅 input）而應變數就係因為自變數改變而改變嘅結果（函數嘅 output）。實際研究例子：
*物理學—溫度同水嘅狀態：溫度可以預測水處於咩狀態（固體、液體定係氣體），溫度係自變，水嘅狀態係應變。
*醫學—食藥同病情：假設隻藥係有效嘅，某位病人**有冇食藥**能夠預測佢跟住落嚟嘅病情，當中**有冇食藥**係自變，病情係應變。
*心理學—記憶力測試：假設有隻能夠提升記憶力嘅新藥，受試者**有冇服藥**能夠預測佢及後嘅記憶力表現，當中**有冇食藥**係自變，記憶表現係應變。

要留意嘅係喺多數應用之中，自變數同應變數只係**預測同被預測**嘅關係，人有可能用果嚟預測因，所以就算某兩個變數成自變同應變關係，都唔一定表示佢哋之間有因果關係。不過假如某兩個變數已知佢哋一個係因一個係果，做研究嘅人通常會用因做自變數，果做應變數。

喺實驗性質嘅研究當中，研究者會操作其中一啲變數，睇吓其他變數會點樣隨之而變化。受直接操控嗰個變數係自變數，而因為佢嘅影響而隨之改變嗰啲變數就謂之應變數。

## 統計分析

統計模型嘅建立，實要用到自變數同應變數嘅概念。

用迴歸分析（參見）做例子，迴歸分析係一種統計技術，主要用嚟研究兩個或多個變數間嘅關係，尤其係講到用若干個自變數嘅值嚟預測一個應變數嘅值。喺迴歸分析中，統計師會建立數學模型，描述自變數同應變數嘅關係。呢個模型通常會用一條方程式嚟表達。喺最簡單嘅情況下，有一個自變數預測一個應變數，兩者間成線性關係，好似以下噉嘅形式：
:y = a + bx
當中 y 代表應變數，x 代表自變數，a 係截距，而 b 係斜率，或者叫迴歸系數，代表 x 每改變一個單位，應變數 y 預期會變大約幾多。透過迴歸分析，統計師可以由數據中估計出 b 嘅數值。得出個模型迴歸之後，佢哋第時就可以用自變數 x 嚟去預測應變數 y 嘅值。

舉例說明，譬如啲數據描述唔同嘅城市，記錄咗每座城市嘅人口大細同埋本地生產總值（GDP；經濟指標一種，反映經濟活動有幾頻繁）而做分析嗰位統計師設人口為自變數 GDP 為應變數－即係佢想用人口預測 GPD。得出呢個「描述人口同 GDP 間有咩關係」嘅迴歸模型之後，佢哋過咗五年至十年之後就可能會想攞住個模型同埋新嘅人口數據，預測啲城市嘅 GDP 會起乜嘢變化。

## 睇埋
*實驗操作
*控制變數
*中介變數
*潛在變數
*相關唔蘊含因果

## 引咗

## 拎
* HKSSPC 2020 - 乜嘢係實驗？，講解實驗要點做，有提到自變數同應變數嘅概念。
路易鬼屋3

**路易鬼屋3**（日文：**ルイージマンション3**，英文：**Luigi's Mansion 3**）係由美國Next Level Games開發，日本任天堂喺2019年10月31號發行嘅遊戲，喺任天堂Switch平台推出。遊戲首次喺2018年9月既任天堂Direct度發佈。

## 角色
; 
; 
; 
; 
; 

## 攷

## 出面網頁
*官網
迴光返照

**迴光返照**（英文：Terminal lucidity），係指一啲晚期嘅嚴重病人喺就嚟死之前出現嘅反常而短暫嘅好轉現象。迴光返照嘅病人通常係喺昏迷咗好耐之後突然清醒，或者由好虛弱變到好精神，恢復食慾，重可以同人哋謦欬，甚至重行得企得走得郁得。但係病情會喺幾日或者幾個鐘頭之內惡化，最後離開人世。

迴光返照呢個現象通常會喺精神疾病、腫瘤、中風、腦膜炎同𠹺阿茲海默症等等嘅晚期病人嗰度見到。而對於呢個現象嘅科學解釋，一般認為係人體嘅免疫系統同內分泌系統對病進行最後抵抗而引起。

## 攷
體内平衡

**體內平衡**（）係指喺一定嘅外部環境範圍下，生物體或者生態系統嘅器官點樣協調聯繫令到身體入面嘅環境保持平衡，維持體系入面環境唔變嘅狀態。

器官同器官之間係由監管機制保持平衡，令成個基體可以正常噉樣運作。喺人體入面，大約有呢幾種比較重要嘅體內平衡：

其他嘅體內平衡包括動脈血壓調節、、、等等。

## 改

## 睇埋
*新陳代謝

## 拎
*自由電子報車諾比事件
貧富懸殊

**貧富懸殊**係指一個群體入面人同人或者國同國之間嘅財富或者收入嘅分配唔平均。

## 攷
梁少霞

**梁少霞**（，，）係香港女配音員，1990年5月入行。佢配過最出名嘅角色係《多啦A夢》入面嘅「靜香」。任職過香港無綫電視，至2023年9月離職，轉任自由身配音員。
田娜

**田娜**（又名**陳田娜**、中文證件名**陳欣**、葡文證件名**Chan Ian**、英葡簡稱**Tina Chan**，），身高149.9cm，係澳門微辣嘅KOL同埋演員。佢中學嗰陣係讀澳門名校，中學畢業之後揀咗去讀澳門大學人力資源管理系，2017年拎到工商管理學士學位。其間加入咗澳門品牌微辣拍嘢，令佢多咗唔少知名度。2019年，佢減少幕前拍嘢嘅機會，喺澳門開咗一間咖啡舖打工，周不時落舖頭沖下咖啡，又間唔中响微辣蒲頭拍下片。田娜曾經係卡特嘅女朋友。田娜㗍2023年八月起Instagram出帖同微辣集團劃清界線，話“本人在今年5月尾已與前公司完約 並在7月前完成前公司安排的工作 之後會以個人名義發展事業”。

## 生平
陳欣又名田娜於1995年9月7號喺澳門出世。

## 廣告
2022年Tina嘗試新形象，一身hiphop風格，同年推出個人首本單曲《今日搞啲咩!》以進取型rapper身份打入本土樂壇,更向Rachel(A.K.A街市地圖炮~曹姨/MC-NANCY)發出BATTLE挑戰。

佢喺微辣打機直播表現出色，尤其係Tinagame，用佢驚人手速擊敗加蔥同單身多年嘅霍哥，霍哥賽後亦稱佢為最強，拜佢為師。至於喺個人YouTube頻道方面，屬於年更型YouTuber，對自己作品有極高要求，務求十年磨一劍。近年喺微辣因為個性好動而令唔少人欣賞。對青豆嘅仇視亦令佢成為第一屆反青豆運動發起人，同微辣一姐Rachel對立。

## 睇埋
*

## 參考

## 出面網頁
*
*
*陳欣嘅YouTube頻道
*
線性關係

**線性關係**（）係一種數學關係。如果兩個變數成線性關係，即係話如果將兩個嘅數值畫做圖，會得出一條直線。

## 睇埋
*非線性系統
高斯過程

喺統計學上，一個**高斯過程**（**Gaussian process**）係一種帶有隨機性嘅過程，每個可能嘅由涉及嘅隨機性變數砌嘅線性組合（linear combination）都係跟常態分佈嘅。
感官超載

**感官超載**（參見 ），又或者叫**感官過載**、**感官超負荷**，係指一個或者多個感官受到太強嘅刺激。若果腦部無法有效噉處理排山倒海而嚟嘅刺激，人就會感到不舒、焦慮，甚至身體痛楚，仲有可能進入崩潰嘅狀態。

## 基本概念

感官超載係腦部嘅一種正常反應。即使係一般人，喺極端環境下都可以經歷感官超載。

例如喺一個非常嘈雜、燈光係噉閃嘅夜總會空間，或者喺一個大型街市，充滿咗各種氣味、人頭湧湧且廣播聲不斷。刺激多得滯嘅時候，人會開始覺得難以專注，嚴重起上嚟仲可能會感到頭暈、心跳加速，好想即刻離開。呢啲都係腦部發出嘅警告訊號，叫身體快啲尋找安靜嘅環境。

感官超載呢個概念，喺腦力多元相關嘅討論當中成日提及。譬如係對於自閉症譜系 ASD 或者過度活躍症 ADHD 等嘅人士嚟講，感官超載係日常生活中一個嚴峻嘅挑戰，噉係因為佢哋嘅腦部對感官資訊嘅處理往往同常人唔同，佢哋嘅感官好多時都遠比一般人敏感，某一種聲，可能常人覺得佢嘈、不過仲頂得順，而自閉症譜系嘅人聽到就可能會耳仔覺痛，因為對自閉症譜系嘅人嚟講，嗰種聲可能好似行雷咁大聲。嚴重嘅話，腦力多元人士可能仲會崩潰，表現出激烈嘅情緒反應，例如大叫、喊等，亦有可能會關閉，變得沉默、呆滯，對外界冇晒反應。

亦有人會用感官超載嚟做一種酷刑。

## 身心徵狀
感官超載會產生一系列生理同心理徵狀，無論係大人定細路都有機會出現：

情緒與行為反應：
*易嬲、焦躁、緊張
*頭痛、心跳加快、肌肉緊張、猛咁流汗
*封閉自己，拒絕參加活動、唔想同人交流
*異常咁興奮
*冇晒眼神接觸
*社交有困難
*發狼戾，甚至自殘
*心煩意亂、坐立不安
*想逃避環境、揞耳、遮住對眼、退縮
*專注力下降、記憶力變差

若果係自閉症譜系人士等，感官過敏嘅人：
*對觸覺、光或者聲波嘅反應過大
*唔想同人接觸，唔想畀人掂到
*埋怨一啲其他人覺得冇咩咁大影響嘅聲

## 相關病症

有好多病症都可能會令到患者出現感官超載嘅情況。常見病症會引致感官超載：

1. 自閉症譜系障礙，Autism Spectrum Disorder
:*患者對光、聲、觸覺特別敏感，好容易喺人多嘈雜嘅環境出現感官超載。
:*可能會出現煩躁、哭鬧、逃避或者注意力集中困難。
2. 注意力不足過動症，ADHD
:*對環境嘅刺激反應過度，例如突然嘅聲、閃光嘅燈光。
:*會覺得分心、心煩意亂，甚至情緒爆發。
3. 焦慮症 / 驚恐症，Anxiety / Panic Disorders
:*情緒緊張時，對外界刺激變得更加敏感。
:*可能會出現頭痛、心跳加速、呼吸急促。
4. 感覺處理障礙，Sensory Processing Disorder, SPD
:*身體無法有效處理感官訊息，會對正常刺激產生過度反應或迴避。
:*例子包括討厭特定觸感、聲音或者光線。
5. 慢性疲勞綜合症 / 纖維肌痛症，Chronic Fatigue Syndrome / Fibromyalgia
:*身體容易攰，大腦處理感官刺激能力下降。
:*對光、聲敏感，容易頭暈或情緒不穩。

## 社會配合
喺二〇二〇年代起，社會開始關注點樣支援腦力多元人士。而對腦力多元人士嚟講，感官超載好多時都係融入社會嘅一大阻礙，搞到佢哋難以參與社會嘅各種活動。為咗支援佢哋，開始有研究者提倡**感官友善空間**嘅諗頭，主張可以設置特殊嘅空間，呢啲空間經過刻意嘅設計，務求令到容易感官超載嘅人士感到舒適。

感官友善空間，通常具備以下呢啲特徵：
*燈光：避免使用掁眼嘅燈，改用柔和、溫暖嘅光源。
*噪音：減少背景嘅音樂，或者提供耳塞等嘅物品。
*氣味：避免使用氣味濃烈嘅香精或者清潔劑。
*靜修室：提供完全安靜、細小而且光線昏暗嘅角落，啲人有需要就可以入去休息，恢復腦部平衡。

## 睇埋
*專注力
*城市化
*資訊過多
*行為沉淪

## 註釋

## 引咗

## 外拎
*重新定義「感官友好」空間（上）
數學模型

**數學模型**（）係用數學語言去描述現象或者系統嘅方法。現實世界好多問題，例如人口增長、經濟波動、氣候變化、甚至係生物細胞之間嘅互動，都可以用數學方程式、函數、集合或者統計方法建構模型。透過數學模型，研究者可以模擬同預測某啲現象嘅行為，幫手做決策。數學模型喺工程、自然科學、社會科學甚至人文學都有廣泛應用。

## 物理例子

古典力學出嗮名會用牛頓運動定律等嘅少數幾條定律（數學式）嚟描述物件喺空間入面嘅郁動（系統），喺一般地球環境下可以做到好準嘅預測。古典力學當中比較重要嘅定律有以下呢啲：
*牛頓第二定律：
:\mathbf{F_{net}} = m\mathbf{a}；「一件物件受嘅淨力（\mathbf{F_{net}}）等如佢嘅質量（m）乘以加速度（\mathbf{a}）」，呢條定律又可以寫做
:\mathbf{F_{net}} = \frac{d\vec{p}}{dt} = m \vec{a}；p 係指動量（嚿物體嘅質量同速度乘埋一齊），而 \frac{d\vec{p}}{dt} 係動量隨住時間改變嘅率。
*由古典力學嘅推論嗰度仲可以帶出動能（KE）嘅概念，一件物件帶嘅動能可以用以下呢條式表達：
:\mathbf{KE} = {{1 \over 2} m v^2}，當中 v 係件物件嘅速度。

## 化學例子
反應率係指一場化學反應行得有幾快。化學反應率嘅定義可以噉樣諗：
*考慮一場噉嘅化學反應：
*:{\mathit{a}A} + {\mathit{b}B} -> {\mathit{p}P} + {\mathit{q}Q}，
*當中 A 同 B 係反應物（做反應嘅原料），P 同 Q 反應產物（場反應產生嘅物質），\mathit{a}、\mathit{b}、\mathit{p} 同 \mathit{q} 反映化學計量數（簡化噉講即係「每 \mathit{a} 粒 A 同每 \mathit{b} 粒 B 會做反應出 \mathit{p} 咁多粒 P 同 \mathit{q} 咁多粒 Q」）；
*假設場反應喺一個容量固定嘅封閉系統裏面發生，化學反應率（v）嘅定義可以係：
*:v = - \frac{1}{a} \frac{d[\mathrm{A}]}{dt} = - \frac{1}{b} \frac{d[\mathrm{B}]}{dt} = \frac{1}{p} \frac{d[\mathrm{P}]}{dt} = \frac{1}{q} \frac{d[\mathrm{Q}]}{dt}
*:－即係話一場化學反應嘅反應率可以由「啲反應物同反應產物嘅濃度（A）隨時間嘅導數（\frac{d[\mathrm{A}]}{dt}；簡單講即係濃度隨時間變嘅率）」嚟反映。

## 生物學
例子可以睇吓洛卡-伏塔拉方程式。

## 社會科學

例子可以睇吓博弈論。

## 睇埋
*模型
*應用數學
*統計模型
*神經編碼
*數學喺自然科學上嘅超常效用

## 引述
銘霖控股

**銘霖控股有限公司**（），之前叫**中國海景控股有限公司**，係自華智控股換取上市。喺賣咗生產智能系統業務後，而家做包裝同銷售，而生產電器塑料嘅比重最多。

銘霖控股原本喺創業板上市，嗰陣嘅上市號碼係8065.HK。2011年5月12號中國海景轉到主板上市。

## 管理層
* 主席同執行董事
** 李珍珍女士

* 執行董事
** 王欣先生
** 林偉雄先生
** 韋立移先生
** 鄭子堅先生

## 集團發展
2018年11月23號，中國海景董事會提議將公司英文同中文名由「Sino Haijing Holdings Limited 中國海景控股有限公司」改為「Ming Lam Holdings Limited 銘霖控股有限公司」。改名要等股東特別大會決議。 

2019年1月17號，公司用咗 1.85億港元收購東泰友邦物流全部股權，東泰友邦係一間提供倉儲物流服務嘅公司。

2019年2月8號，公司喺香港聯交所中文簡稱正式由中國海景改為銘霖控股。

## 參考

## 出面網頁
* 中國海景控股有限公司
密室逃脱

**密室逃脫**（英文：Escape the room）泛指一種特定嘅遊戲類型。喺呢類遊戲入面，玩嘅人通常係第一視角，而且畀人限定喺一個封閉或者有威脅嘅環境入面，需要發掘同利用身邊嘅物品（工具），完成指定任務，最後諗計仔走出呢個區域。

## 攷

## 拎
* Fireproofgames-The Room
* Rustylake
* SCRAP
* 中國真人密室逃脱游戏聯盟
拉曲線

**拉曲線**（**curve fitting**）係指建立一條曲線（以一個函數代表），目的係要條曲線合乎手上得到嘅數據。
概率分佈

**概率分佈**喺統計學同概率論上係一類函數：假設手上有一個隨機變數 x，描述 x 嘅概率分佈會話畀人知 x 每個可能數值出現嘅機率係幾多，畫做圖嗰陣通常打橫軸表示啲可能數值，而打戙軸表示每個值出現嘅機率。喺統計學，概率分佈好有用，可以用嚟模擬好多隨機現象嘅數學特性。

## 概論

概率分佈係成日用嚟描述「柞數據乜嘢樣」嘅架生。一個概率分佈係一個數學函數，而呢個函數表達咗每個數值喺某個總體或者樣本入面出現嘅概率，\Pr(X = x) = f(x)，當中 f 就係個概率分佈。例如假設而家掟一個銀仔，用 X 代表掟個銀仔嘅結果，掟 10 次（個總體係全世界嘅掟銀仔結果，而呢 10 次就係一個樣本）。X 係**公**嘅機會率係 0.5（即係 50%），而 X 係**字**嘅機會率都係 0.5（假設個銀仔冇做過手腳）咁高，相應嘅概率分佈如下：
:P(X = gung) = 0.5，「X 係公（X = gung）嘅機會率係 50%」。
:P(X = zi) = 0.5，「X 係字（X = zi）嘅機會率係 50%」。

响現實世界嘅科研入面，啲變數好少可會「一係公一係字」咁二元，但個原理一樣：常態分佈就係科學最常用嘅概率分佈之一，如果由一個常態分佈嘅總體嗰度抽樣，個變數嘅平均值會係出現得最密嘅數值，低過平均嘅數值同高過平均嘅數值出現嘅機會率一樣，而離平均值愈遠嘅數值，抽到出嚟嘅機會率就愈低，如果按住個樣本畫一個概率分佈圖（打橫個條 X 軸係「個變數嘅可能數值」，而打戙嗰條 Y 軸係「每個數值出現嘅機會率」），一個常態分佈會俾出一條好似鐘噉嘅形狀嘅線（即係所謂嘅 **bell curve**）。常態分佈嘅概率密度函數係（\sigma 係個分佈嘅標準差）：
:f(x) = \frac{1}{\sigma \sqrt{2\pi} } e^{-\frac{1}{2}\left(\frac{x-\mu}{\sigma}\right)^2}

## 假設
一般嚟講，做統計嗰陣都會假設抽樣個過程係獨立同分佈（IID）嘅－噉講嘅意思係指，樣本入面每個個體嘅數值喺由個總體嗰度抽出嚟嗰陣嘅概率分佈都係一樣，而且相互之間獨立（一個抽到嘅數值嘅概率分佈唔會影響到下一個抽到嘅數值嘅）。呢個假設慳咗好多時間同精神－如果吓吓做統計都要諗第二個抽出嚟嘅數值同第一個抽出嚟嘅數值嘅概率分佈會唔會唔同咗嘅話，計起統計上嚟就會撈絞得好交關。

## 應用
喺語言學研究中，概率分佈可以用嚟分析詞語喺語料中出現嘅頻率。舉例講，研究者可以觀察某一類篇文章入便某隻詞語出現咗幾多次，然後用概率模型去模擬呢啲出現頻率。透過呢啲統計方法，研究者可以理解某啲詞係咪高頻用詞、某啲詞係咪專門用喺特定語境之中... 等等。

喺物理學中，宏狀態呢個概念，時會用概率分佈嚟想像。

## 種類

## 睇埋
*貝葉斯統計學
*先驗概率分佈
*混合物分佈

## 註釋

## 引咗
樣本

**樣本**（；，近似）係指由一個總體當中抽出嚟、用嚟做研究嘅一部份個體。

## 抽樣

## 睇埋
*科學方法
*歸納
抽樣

**抽樣**（ ）係指由統計總體入面抽樣本出嚟嘅過程。例如而家有香港嘅動物學家想研究海豚，原則上統計總體係世上古往今來所有嘅海豚，但係由於人力物力限制佢哋冇可能睇晒咁多隻海豚，於是佢哋唯有喺香港附近水域捉 20 隻海豚嚟研究，呢 20 隻海豚係佢哋嘅樣本，而搵呢個樣本返嚟嘅過程就謂之抽樣。

## 基本概念

一切嘅科學研究都係研究緊某啲總體。但研究嘅總體通常都太大，搞到研究佢哋嘅科學家好難由個總體入面嘅所有個體收集數據。

例如做醫學研究想睇啲人嘅血入面啲化合物嘅濃度。世界上有數以億計嘅人，要逐個逐個噉嚟研究太嘥時間，根本冇可能行得通，於是乎科學家喺做研究嗰陣往往要做抽樣－由研究緊個總體嗰度抽一小部份出嚟，而呢個部份就係所謂嘅樣本，希望透過研究呢一小部份嚟去了解嗮總體入面所有嘅個體。

例如係想研究黑洞嘅話，天體物理學家可以去搵 10 個特定嘅黑洞嚟研究，雖然呢 10 個黑洞只係全宇宙成千上萬個黑洞之中嘅一小部份，但研究者依然希望透過研究呢 10 個黑洞嚟了解埋其餘嘅黑洞。

做抽樣嗰個科學家一定要確保到佢抽出嚟個樣本真係代表得到成個總體，噉先至可以說服到啲人話佢個研究得出嘅結果可以普遍化到去成個總體嗰度。例如係動物學家想研究狼噉，佢有至少兩個抽樣方法可以揀：
#喺華南嗰度隨機噉攞 200 隻狼嚟研究；
#喺全世界各個洲嗰度隨機噉抽（隨機抽樣）200 隻狼嚟研究。
一般認為，後者更加代表得到嗮個總體－「全世界嘅狼」－而前者就比較有以偏概全之嫌。好多時啲科學家詏話一份研究冇辦法將得出嘅結果普遍化，都係指控緊佢個樣本唔夠代表性。

## 做法步驟

抽樣做法都可以分好多種。譬如喺方法學上，隨機抽樣同方便抽樣就係兩種常見嘅抽樣方式，各有利弊：
*隨機抽樣：指總體入便每一個成員都有相同機率被抽入去樣本度；呢種方法可以令樣本比較有代表性，減低抽樣偏差。  
*方便抽樣：指研究者為咗方便，就直接用容易接觸到嘅個體中揀樣本；呢種方法成本低、快捷，但樣本未必具有代表性，結果容易受偏差影響。  
心理學等嘅社科領域，就時常會用方便抽樣。例如研究者要做反應時間測試，就直接搵自己所屬大學嘅學生參加；噉做係比較方便，但樣本可能只代表到本科生群體，未必可以概括到一般嘅成年人；同時若果要用隨機抽樣，研究者可能會由人口名冊中隨機抽人，再邀請參加，噉嘅樣本理論上會更具代表性，但會嘥多好多人力物力。

## 垃雜概念
*樣本大細：指樣本嘅個體數量，通常以 n 做符號代表；一般認為假設第啲因素不變，樣本最好就有咁大得咁大。
***樣本代表性**：指個樣本有幾代表到想研究嗰個總體，數學化啲講，係指個樣本喺研究緊嘅變數上嘅概率分佈有幾接近總體；例如家陣想研究嘅總體係「人類」，但個研究者貪方便淨係由大學生嗰度抽樣，搞到成個樣本得 19 至 26 歲嘅人類，代表唔到呢個年齡層以外嘅人類－樣本代表性不足。
***抽樣模型**：由總體入便抽取多個樣本後，可以計出某啲統計量（例如平均值）而描述呢啲統計量嘅分佈，就係抽樣模型；抽樣模型有別於原始數據出嘅概率分佈，可以用嚟理解樣本結果點樣變動，容許研究者對總體作出推論。

## 另見
*統計
*隨機
*倖存偏誤
*標準誤差

## 文獻
歐美文獻：
*Chambers, R L, and Skinner, C J (editors) (2003), *Analysis of Survey Data*, Wiley, 
*Singh, G N, Jaiswal, A. K., and Pandey A. K. (2021), *Improved Imputation Methods for Missing Data in Two-Occasion Successive Sampling, Communications in Statistics: Theory and Methods*. DOI:10.1080/03610926.2021.1944211


## 引咗

## 拎
支援向量機

**支援向量機**（**support vector machines**，簡稱「**SVM**」）係一類機械學習上會用嘅數學模型，用嚟做分類。
英雄聯盟

**英雄聯盟**（，縮寫LoL，簡稱League）係一隻由Riot Games開發同發行嘅5打5線上戰鬥遊戲（MOBA），喺2009年發行，有 Windows 版同 MacOS 版。最初嘅概念係嚟自《魔獸爭霸III：寒冰霸權》入面一個叫 Defense of the Ancients（簡稱 DotA）嘅第三方自定義地圖，後嚟發展成為一款獨立遊戲。佢係一隻免費game，不過有得貨金買skin。

喺一場遊戲入面，十個玩家分成兩隊對戰，佢哋要守自己嗰半邊地圖並攻佔對面嗰半邊。每個玩家各自操縱一個角色（叫做**英雄**），每個英雄都有自己唔同嘅技能。遊戲進行期間，英雄可以獲取經驗值升級同埋獲取金幣去買裝備，去強化自己，打敗敵隊。遊戲嘅勝利條件係摧毀敵隊一棟叫「主堡」（Nexus）嘅建築物。

英雄聯盟嘅評價普遍正面，主要嘅批評係無法處理玩家喺遊戲內嘅負面、不良行為，Riot曾經多次改革遊戲入面嘅玩家不當行為舉報系統，但係都無辦法令玩家嘅一啲負面行為，例如辱罵隊友、搶路、偷小兵、偷野怪呢啲toxic嘅行為得到懲罰。喺2019年，英雄聯盟曾經錄得八百萬玩家同時上線嘅紀錄，遊戲嘅成功衍生出其他相關嘅作品，有MV、漫畫、短篇故事同埋動畫奧術（Arcane），亦都有其他電子遊戲，包括英雄聯盟：激鬥峽谷、符文之地傳奇、破敗王者：英雄聯盟傳奇等等。

英雄聯盟好多時被形容為世界上最大嘅電子競技遊戲，每年一度嘅英雄聯盟全球總決賽由十二個賽區組成，喺2019年嗰屆有超過一億人收睇，同時收睇人數曾經高達四千四百萬，比賽有喺網上直播平台Twitch、YouTube、Bilibili同埋有線電視運動頻道ESPN播出。

## 玩法
英雄聯盟係一隻isometric視角嘅MOBA遊戲，玩家控制一隻有特殊能力嘅角色（英雄）去對戰。截至2021年11月，總共有157隻唔同嘅英雄畀玩家揀。遊戲期間，玩家可以透過擊殺敵隊「小兵」、英雄、摧毀敵隊建築物同擊殺中立「野怪」獲取金錢同經驗值。金錢可以等英雄返到基地嗰陣用嚟買裝備強化自己，經驗值就可以用嚟升級英雄，提升英雄能力同埋提供技能點數，用嚟升級技能。每場遊戲之間係分開嘅，一場入面所得金錢同經驗值帶唔到去下一場遊戲。

### 一般模式：召喚峽谷

召喚峽谷係英雄聯盟嘅主打地圖，亦都係電子競技入面採用嘅地圖。喺呢個地圖有唔計積分嘅一般模式，同計分嘅積分對戰模式，積分對戰再細分「單排/雙排」同「彈性積分」兩種。積分模式採用ELO計分系統，分為九個階級（叫做牌位），由低至高分別係鐵牌、銅牌、銀牌、金牌、白金、翡翠、鑽石、大師、宗師同菁英。

一般模式嘅地圖係正方形，兩隊分別喺左下角同右上角開始，邊隊首先打爆對面主堡就贏，沿途每條路都有三座防禦塔守護，敵隊嘅英雄亦都會嘗試阻撓。

## 英雄

而家英雄聯盟有超過140隻英雄畀玩家揀，而且每幾個月就推出一隻新嘅，不過有啲英雄就歷久彌新，例如犽宿、劫、李星呢啲考技術嘅，就幾時都咁多人玩。

## 睇埋
*多人線上戰鬥競技場遊戲

## 注

## 參考

## 外部連結

* 
*
螺旋模型

**螺旋模型**（英文：**spiral model**）係一種喺 1980 年代尾興起嘅軟件開發方法，指成場開發過程涉及咗若干次嘅**迴轉**（loop）。

## 步驟
螺旋模型嘅每一次迴轉都會涉及以下嘅步驟：
#決定目標：由「啲客嘅意見」同「距離想要嘅產品爭幾遠」等嘅資訊來源嗰度評估隻軟件需求達到啲咩要求，從而知道隻軟件喺呢一次迴轉當中要達到啲咩目的（例：想整一隻電子遊戲，決定咗第一步係想成功造出隻遊戲入面嗰一個虛擬世界先）；喺呢個階段，軟件工程師會諗一柞可能嘅解決方案出嚟（例：諗吓要用啲乜嘢演算法同遊戲資產）；睇埋軟件需求。
#諗同解決風險：班軟件工程師睇勻嗮柞可能嘅解決方案，由啲方案當中揀出佢哋覺得最掂嗰個，然後佢哋就會度吓採取呢個方案會引起啲乜嘢風險同埋要點樣應對（例：隻電子遊戲想用一款好創新嘅遊戲機制，但因為前人冇用過呢種機制，班工程師擔心整咗件原型出嚟先發現根本完全唔好玩）。睇埋軟件設計。
#郁手整件原型：揀咗方案之後，就郁手寫源碼，整件原型（prototype）出嚟－喺工程學上，一件原型係指件產品實際上行得嘅一個版本，整好咗就要做測試，知道件原型達唔達得到想要嗰啲要求（例：揀好咗方案之後，就郁手寫個遊戲程式嘅源碼嘅原型，寫好就試行吓，睇吓件原型行起上嚟點，達唔達到想要嘅效果）。
#計劃下次迴轉

## 優劣
同瀑布模型等嘅大多數開發模型比起嚟，螺旋模型最大嘅好處係有效噉應付風險：軟件開發通常都係有風險嘅－要整出一個行得嘅原型要用好耐時間，而且好多時都擔心辛苦整咗件原型出嚟先發覺有問題（例如一個創新嘅遊戲機制，做完試玩先至知冇想像中咁好玩）；相比之下，螺旋模型每次迴轉都整一嚿細嘅原型出嚟，每一次迴轉都會令件原型更加接近最後嘅成品－好似條螺線噉愈轉愈大，而且喺每次郁手整原型之前就諗好嗮有乜可能會出錯嘅地方同點應對。喺廿一世紀初，螺旋模型係某啲軟件工程子領域（例如電子遊戲製作）嘅業界標準，尤其常用於大型項目嘅開發。

## 睇埋
*瀑布模型
## 攷

## 拎
*Software Engineering | Spiral Model. ''GeeksforGeeks
胰高血糖素

**胰高血糖素**（）又叫**升糖素**，係一種由胰臟胰島α-細胞分泌嘅賀爾蒙，由29個氨基酸組成嘅直鏈多肽，分子量係3485amu。胰高血糖素嘅一級結構係：NH2-His-Ser-Gln-Gly-Thr-Phe-Thr-Ser-Asp-Tyr-Ser-Lys-Tyr-Leu-Asp-Ser-Arg-
Arg-Ala-Gln-Asp-Phe-Val-Gln-Trp-Leu-Met-Asn-Thr-COOH。佢嘅作用係可以將糖原轉做葡萄糖，令到血液嘅葡萄糖濃度恢復正常水平，係體内平衡嘅其中一個例子。

## 拎
* 生命經緯-胰高血糖素
肝醣

**肝醣**（，又叫**肝糖、糖原、動物澱粉**）係人類、其他動物同埋真菌草糖類嘅主要形式；係多醣嘅一種，經由葡萄糖脫水縮合作用（condensation）整出嚟。主要功能係幫動物同真菌儲存能量。

喺人入面，肝醣主要係由肝和肌肉（骨骼肌）嘅細胞造出嚟嘅，而且係長期儲存嘅第二級能量（第一級能量係油脂）。由肝醣變成嘅葡萄糖會供畀全身用，包括中樞神經系統。

## 攷

## 拎
* Glycogen detection using Periodic Acid Schiff Staining
* Glycogen storage disease - McArdle's Disease Website
* 

類:醣
監督式學習

**監督式學習**（）係機械學習上最直接嗰種學習範式。監督式學習演算法做嘅嘢係建立一個數學模型模擬柞數據，佢當中某啲變數扮演輸入、又有啲變數扮演輸出。柞學習用嘅數據係所謂嘅*訓練用數據*（training data）。用數學行話講返，即係要搵出一柞已知嘅例子，有若干對輸入（x）同正確輸出（y），{\displaystyle (x,y),x\in X,y\in Y}，再由容許得嘅函數當中搵返個同啲例子最啱搭嘅函數 {\displaystyle f:X\rightarrow Y} 出嚟。喺呢種學習之下，個神經網絡會由研究者度收到一柞數據俾佢學，好似有個老師噉－所以就叫「監督」式學習。

;例子碼
用電腦程式嚟整人工神經細胞，例如以下呢段碼，係頭先嗰個用 Python 寫嘅感知機嘅擴充版，用一個簡單嘅演算法教個感知機學識邏輯或（logical or）：


```python
import numpy, random, os # 指明要用邊柞指令。
a = 1 # 設一個數做學習率。
bias = 1 # 設定 bias 值
weights = [random.random(),random.random(),random.random()]
# 設定三個權重值，每個都係一個隨機喺 0 同 1 之間揀嘅數值。

# set 好嗮所有嘢喇，開始程式。

def Perceptron(input1, input2, output) : # 定義一個感知機，個感知機有兩個輸入同一個輸出。
   x = input1
   y = input2
   outputP = input1*weights[0]+input2*weights[1]+bias*weights[2] # 按照柞權重、輸入、同 bias 計個感知機嘅輸出係乜。
   if outputP > 0 :
      outputP = 1
   else :
      outputP = 0
   # 個感知機得兩個輸出值－「0」同「1」。

   error = output - outputP # 計個誤差值－即係「實際輸出」同「個感知機俾嘅輸出」差幾遠。
   weights[0] += error * input1 * a 
   weights[1] += error * input2 * a
   weights[2] += error * bias * a
   # 按誤差值計吓，每個權重值要改變幾多。
   print(x, "or", y, "is : ", outputP) # 將輸入值同輸出值 show 出嚟俾個用家睇。

for i in range(50) :
   Perceptron(1,1,1)
   Perceptron(1,0,1)
   Perceptron(0,1,1)
   Perceptron(0,0,0)
# 俾柞數據個感知機 run 好多次。由呢柞數據睇得出，數據所顯示嘅係一個邏輯或－當「是但一個輸入係 1」或者「兩個都係 1」嗰陣，個輸出要係「1」，而當「兩個都係 0」嗰陣，輸出要係「0」－「輸出係 1」 if 「第一個輸入係 1」 or 「第二個輸入係 1」。
# 結果係，初頭嗰陣個感知機會犯錯，例如喺其中一個輸入係 1 另一個係 0 嗰陣俾 0 做輸出，但係慢慢學吓學吓，佢就變到識得做邏輯或噉嘅反應。
```


## 睇埋
*相似性學習
## 攷
規律辨識

**規律辨識**（**pattern recognition**）係指用機械學習等技術教電腦自動噉搵出數據當中嘅規律。
強化學習

**強化學習**（參見）係機器學習上嘅一種學習範式。喺強化學習嘅過程當中，研究者唔會有數據俾個機器學習程式睇同跟住學－唔似得監督式或者非監督式學習，而係俾個程式自主同周圍環境互動，當中個環境可以係現場，又可以係模擬環境。

喺每一個時間點，個程式會產生一個數嚟表示行動，而跟住佢周圍個環境會俾返一啲反饋－簡單講就係話返俾個程式聽，佢個行動啱唔啱。跟住程式就會根據呢個反饋計，睇吓要點樣改變佢內部嗰啲參數，下次佢行動嗰陣得到正面回應嘅機率先會高啲。

## 背景概念

強化學習呢個名嚟自心理學上講嘅行為強化。

用老鼠做例子：想像依家做實驗，擺隻老鼠喺個盒入便，有幾個掣俾佢撳；如果老鼠撳正確嘅掣，就會得到食物做獎勵；相反如果撳錯掣就冇嘢食，甚至可能有輕微懲罰，譬如係俾研究人員電佢呀噉。事實表明，老鼠會傾向做帶嚟獎勵嘅行為，同時減少做冇好處或者帶嚟壞結果嘅行為。呢啲研究顯示咗，食物等嘅獎勵可以「強化」帶嚟獎勵嘅行為。有關呢方面嘅研究，可以睇睇操作制約。

## 基本流程

強化學習過程可以模擬成馬可夫決策過程：
***環境**（）：
**環境有若有若干個可能**狀態**（），s
**環境狀態可以因為個體嘅行動而改變，
**對個實驗者嚟講，環境狀態嘅改變規律－環境狀態嘅函數－可以係已知（如果係模擬環境），又可以係未知（如果係現實世界）。
***個體**（，近似）：
**個體有若干個可能**狀態**，S_a
**個體有若干個可能**行動**，a
****政策**－指「由外界感知到嘅 s」去到「要採取嘅行動 a」嘅關係，
**P_a(s,s')=\Pr(s_{t+1}=s'\mid s_t=s, a_t=a) 係喺時間點 t，做咗行動 a 之後環境由 s 變成 s' 嘅機會率，
**R_a(s,s') 係強化或者叫**回報**（reward），簡單講反映咗「如果做咗行動 a 之後環境由 s 變成 s'，個個體有幾『鍾意』呢個結果」。

強化學習嘅用途好廣泛，例如可以用嚟教 AI 程式打機：只要研究者用某啲方法令個程式能夠感知遊戲嘅狀態同有方法向隻遊戲俾輸入，順利嘅話，強化學習可以令個程式學識玩隻遊戲。

## 結合好奇

強化學習可以結合人工好奇嚟用：喺廿一世紀初，AI 最大嘅弱點係專化得滯，教 AI 幫手睇病，佢唔會識得（例如）做法律相關嘅判斷，但由現實經驗可知，人有能力學完一樣嘢走去學第樣；噉嘅其中一個重要原因係，人具有好奇心－喺手上資訊唔夠嗰陣，人往往會主動噉去搵新嘅資訊吸收；於是有 AI 研究者就提出咗「人工好奇」嘅概念，主張要用電腦模擬人類嘅好奇心，從而教到 AI 唔使吓吓都要由人類畀資訊佢，而係會曉自己搵資訊吸收。

對於人工好奇嘅概念，有人就舉咗個噉嘅例子：
*想像家陣有個人喺一間超市裏面兜圈噉行，想搵菠菜；
*每一步，個人都行經幾排貨架，呢啲貨架上面並冇菠菜；
*如果個人係跟簡單 RL 行事嘅，佢會一路「周圍貨架冇菠菜，冇任何一個選項得到強化」，進入「永世都唔會離開個圈」嘅狀態；
*但假如個人具有好奇心嘅能力，曉（例如）有動機想探索未行過嘅路線，隨機噉揀條圈以外嘅路線行－就有可能最後搵到菠菜，或者最少脫離「係噉兜圈」嘅狀態。
有研究者指，呢點就係缺乏好奇心嘅 AI 嘅問題所在－冇好奇心嘅智能體，一定要有人畀有用嘅資訊或者環境佢，先會有能力成長，但喺現實，人成日都會面對「周圍環境冇咩有用資訊」噉嘅情況，要自己去搵資訊；而好奇心正正就係能夠「令人自發噉去搵有用資訊」嘅嘢。要達致人工好奇，一段 RL 演算法起碼要有以下嘅嘢：
*段演算法要有記憶能力，能夠記住過往嘅經驗；
*段演算法要識得將「而家呢刻觀察到嘅嘢」攞去同記憶入面嘅片段對比；
*R_a 唔淨只取決於一個行動能唔能夠達到目的，仲要或多或少噉取決於「件行為帶嚟嘅觀察有幾新穎」（詳情可以睇吓好奇感啲起因）。
呀噉。

## 睇埋
*操作制約
*行為強化
*通用心理測量

## 參考

*François-Lavet, Vincent; Henderson, Peter; Islam, Riashat; Bellemare, Marc G.; Pineau, Joelle (2018). "An Introduction to Deep Reinforcement Learning". *Foundations and Trends in Machine Learning*. 11 (3–4): 219–354. arXiv:1811.12560. Bibcode:2018arXiv181112560F. doi:10.1561/2200000071.
*Sutton, Richard S.; Barto, Andrew G. (1998). *Reinforcement Learning: An Introduction*. MIT Press. ISBN 978-0-262-19398-6.
*Szita, Istvan; Szepesvari, Csaba (2010). "Model-based Reinforcement Learning with Nearly Tight Exploration Complexity Bounds" (PDF). ICML 2010. Omnipress. pp. 1031–1038. Archived from the original (PDF) on 2010-07-14.

## 引述

## 拎
獎杯

**獎杯**又通**獎盃**（）係畀嗰啲喺某一方面做得好叻嘅人嘅一種獎勵，特別係喺啲大規模嘅體育盛事或者比賽入面最多，通常係頒畀頭三名（冠軍、亞軍、季軍）。

由於獎杯多數係杯噉嘅形狀，所以就用咗「杯」做佢嘅名。佢同獎座好似，但係獎座唔係杯形，而係一座座好高嘅。

## 睇𠹺
*獎牌
*獎狀
*徽章

## 拎
*crownawards.com
*martinawards.com
成績表

**成績表**（英文：Report Card）係一張評定學生喺唔同主科（中文，數學，科學等等）同埋其他術科能力表現嘅紙，上面印咗唔同科嘅分數，先生會將學生嘅成績登記，用名次嚟排先後，整成一張成績表，然後喺某一日派返畀佢地睇自己嘅成績，同時令家長了解仔女喺學校嘅表現。學校成績表對於學生嚟講係可以決定未來，因為升中學或者大學嗰時通常要睇返以前嘅成績表而決定收唔收呢個學生。

學校嘅成績表通常有唔同主科（語文，數學，科學，體育等等）嘅測驗同考試成績、全班名次、操行分、缺席日數、遲到日數、學生名、班別、學號、學校名、評語等等。而唔合格嘅科目（通常係低過60分）就會喺個分嘅右上角打粒星。有啲人就認為成績表唔應該排名次，因為噉樣會傷害某啲學生嘅信心同埋令佢地變得讀書只係為咗爭名次，冇咗當初讀書嘅初心。

## 攷
第38屆香港電影金像獎

**第38屆香港電影金像獎**由談善言、游學修、王敏奕、蔡瀚億、袁澧林、林耀聲、岑珈其、杜小喬、朱鑑然、陳欣妍、黃定謙、余香凝、蘇麗珊、謝高晉、梁雍婷、黃溢濠、麥芷誼、凌文龍、顧定軒、陳漢娜、郭奕芯、盧鎮業、鄧月平、李任燊、湯加文、吳肇軒、陳健朗、李靖筠、劉頌鵬、廖子妤、胡子彤同埋陳嘉桓呢啲後生仔女做主持，2019年4月14號喺香港文化中心大劇院度舉行。

## 獎
### 最佳電影

### 最佳導演

### 最佳編劇

### 最佳男主角

### 最佳女主角

### 最佳男配角

### 最佳女配角

### 最佳新演員

### 最佳攝影

### 最佳剪接

### 最佳美術指導

### 最佳服裝造型設計

### 最佳動作設計

### 最佳音響效果

### 最佳視覺效果

### 最佳原創電影音樂

### 最佳原創電影歌曲

### 新晉導演

### 最佳兩岸華語電影

### 專業精神獎

### 終身成就獎

### 典禮最佳衣著獎

## 攷

## 拎
*第38屆香港電影金像獎提名同得獎名單

類:2019年電影獎
類:香港2019年
支架蛋白

喺生物學嚟講，**支架蛋白**（英文：Scaffold protein）係好多關鍵信號通路嘅調節因子。佢哋會同信號傳導途徑嘅唔同成員互相結合或者有反應，然後將佢哋困喺多蛋白複合物入面。

## 史
第一個畀人發現嘅信號傳導支架蛋白係酵母「Saccharomyces cerevisiae」入面嘅Ste5蛋白。 

## 功用
支架蛋白至少有四種作用：
# 束縛信號傳導成分
# 將呢啲成分定位喺細胞嘅特定區域
# 通過協調正反饋同負反饋信號嚟調節信號傳導
# 從競爭性蛋白質入面隔離正確嘅信號蛋白

## 攷
獎牌

**獎牌**，又叫**獎章**，係一種刻住浮雕嘅用金屬整嘅獎勵，一般係畀啲喺運動、軍事、科學、學術、藝術或者其他領域好叻嘅人。獎牌通常分做金牌、銀牌同銅牌。第一名頒金牌；第二名頒銀牌；第三名頒銅牌。

## 睇𠹺
*金牌
*銀牌
*銅牌
*勳章
*電子遊戲成就
*心理犒賞
獎座

**獎座**係畀嗰啲喺某一方面做得好叻嘅人嘅一種獎勵，特別係喺啲大規模嘅體育盛事或者比賽入面最多，通常係頒畀頭三名（冠軍、亞軍、季軍）。佢同獎杯嘅英文一樣都係「**Trophy**」，但係分別在於獎座唔係杯形，係一座座好高嘅，而獎杯就係一隻杯噉嘅形狀。

## 睇𠹺
*獎杯
*獎牌
*獎狀
*徽章

## 拎
*crownawards.com
*martinawards.com
伊甸園

**伊甸園**係《聖經》記載上帝啱啱造人類嗰時，人類所居住嘅樂園。

話說上帝耶和華用泥創造咗男人亞當之後，將亞當安置喺伊甸園。隨後，上帝又使亞當睏覺，攞出亞當嘅一條肋骨，嚟造女人夏娃，同亞當相伴，上帝就吩咐佢哋管理伊甸園。

## 生命樹同知善惡樹
伊甸園中有各種唔同嘅樹，結出各種果實。亦有生命樹，同埋知善惡樹。上帝告誡佢哋，各種果實都可以食，唯獨知善惡樹嘅果實唔可以食。但後來夏娃俾蛇（撒旦）引誘，食咗知善惡樹嘅果實，又將呢隻果實遞畀亞當食。最後，蛇、亞當、夏娃都俾神懲罰，亞當、夏娃兩人俾神驅逐出伊甸園。神又安排基路伯喺伊甸園嘅東邊，拎住旋轉嘅火劍，守住通往生命樹嘅路。

## 神對蛇、亞當、夏娃嘅懲罰
蛇：

*要用肚來行走
*成世都要食泥
*後裔必定同夏娃嘅後裔有仇

亞當：

*終生都要勞苦耕作，汗流滿面，先可以得到所需食物
*要食田裏面嘅蔬菜
*大地因此要生出荊棘

夏娃：

*增加懷孕同生仔嘅痛苦
*要受到丈夫管轄

## 位置
《聖經》記載，有一條河由伊甸園流出，分散成四條河，分別係比遜河、基訓河、幼發拉底河、底格里斯河，因此伊甸園大概喺兩河流域附近。

一九九四年，喺土耳其東南部，有一位牧羊人發現巨石，經過考古學家挖掘，證實係一座巨石陣遺址，距今大約一萬二千年。由於巨石陣嘅位置，同《聖經》所描述吻合，因此有人認為嗰座遺址就係《聖經》記載嘅伊甸園。

## 參考
*《聖經*創世記》第2至3章
*土耳其發現疑似伊甸園
多功能老婆

《**多功能老婆**》（）係香港無綫電視拍攝製作嘅都市女性勵志寫實愛情喜劇電視劇，有25集，由楊千嬅、周柏豪同埋黃浩然領銜主演，由陳煒、洪永城、朱晨麗同埋王梓軒聯合主演，並由許紹雄、黃錦燊及苗可秀特別演出，編審係陳寶華同湯健萍，而總監製係陳寶華。呢套劇係52周年台慶劇，喺2019年11月25日至12月27日期間逢星期一至五晚21:30喺翡翠台首播，係講一個關於失婚女人藍飛嘅故事。

## 出面網頁
* 多功能老婆 - tvb.com
*
航空氣球

喺航空嚟講，**航空氣球**（英文：Aeronautic Balloon）係無動力嘅航空器，佢之所以飛得起係由於佢嘅浮力。呢款氣球可以隨住風噉郁，亦可以控制佢郁到某個固定嘅地方。佢亦都可以畀人坐上去一齊飛上天。

## 種類
*熱氣球（hot air balloon）
*燃氣氣球（gas balloon）
*系留氣球（tethering balloon）
*風箏氣球（kite balloon）
*組合氣球（combination balloon）

## 攷
計數架生

**計數工具**係攞嚟計數嘅工具。

## 史

早期嘅計數工具係純手動，例如算盤、算籌同計算尺。算盤通常係以可以上下滑嘅珠整嘅。算盤喺印度阿拉伯數字流行前用咗幾個世紀，而喺近代中國嘅會計同商務上都重有用。後嚟就有機械計數機。

1970年代開始，微處理技術畀人用咗落整計數機嘅模式度，最初嘅微處理器係Intel喺1971年日本叫做嘅公司整嘅，1972年惠普推出第一款掌上科學計算器HP-35。

## 計數機

以前有啲計數機好似今日嘅電腦一樣大，第一個機械計數機係檯上面嘅型機械裝置，但係好快就畀電力機械計數機取代，之後又畀真空管、電晶體、積體電路邏輯線路等嘅材料取代。今時今日大部分計數機都係一個手掌咁細個嘅微電子裝置。

## 攷

## 出面網頁
* On TI's US Patent No. 3819921 – From TI's own website
* 30th Anniversary of the Calculator – From Sharp's web presentation of its history; including a picture of the CS-10A desktop calculator
* The Old Calculator Web Museum
* Calculator Museum
* Museum of Soviet Calculators
* Soviet Calculators Collection
* Vintage Calculators
* The Museum of HP Calculators
* MyCalcDB 70's and 80's calculators database
* Pico and General Instrument's Single Chip Calculator processor
* A thorough analysis of the HP-35 firmware including the Cordic algorithms and the bugs in the early ROM.
* www.HEXelon.com math calculator with units of measure and currency converter
* 12Calc.com – Universal programmable calculator covering mathematics, units of measure and realtime currency.
* WebCalc
* Online Calculators and Converters
* Online Calculator Software
* Online deep space SETI range calculator
* JavaScript Scientific Calculator – Scientific notation, hex, octal, decimal, binary, and mathematical functions; requires JavaScript (from ostermiller.org)
* GraphCalc – an Open Source graphing calculator program
* Console Calculator – powerful scientific calculator program
* Online math tool - powerful online mathematic calculator.
* John's Javascript RPN Sci-Calculator (complex number capable)
* Online calculator that could process symbolic equations and plot 2d and 3d functions graphs
迷你海洋站

**迷你海洋站，**香港共住空間，喺深水灣壽山村道53號，裕景興業營運，改建自低密度住宅傲林軒，想吸引後生仔租住。不過因地契問題要還原。 

## 史
迷你海洋站前身，低密度住宅傲林軒。2017年，裕景興業將每個約千六呎單位，間成十八間房，八十到一百呎。2018年，地政總署向迷你海洋站釘契，要求業主還原單位。

## 攷
心口翳

**心口翳**（英文：Chest tightness），即係**胸悶**（）、**心口痛**等，係一系列嚴重疾病嘅常見症狀，一般都需要去醫院檢査同做治療。心口翳唔一定由心病引起，但都有可能係心絞痛。

## 攷
竇房結

**竇房結**（，英文：Sinus node、sinoatrial node或SA node）係心臟嘅一個組織部位。竇房結係正常心跳嘅產生部位，大約係每分鐘72次。當竇房結有病嗰時可能會引發心律過快、心律過慢等等嘅心臟病，亦可能由心臟嘅其他部位例如心房、心室、浦氏纖維去接管起搏功能，但佢哋嘅搏動速率都比竇房結低。大人竇房結通常長15毫米，闊5毫米，厚2毫米。竇房結入面係由起搏P細胞同過渡細胞兩種細胞組成。

## 參考
自助抽樣法

**自助抽樣法**（參見）喺統計學上係一類工序，靠住由手上嘅數據做邊替換邊抽樣，從而估計某個估計值嘅分佈。

## 做法步驟

## 應用價值

## 睇埋
*重抽樣
*中央極限

## 外拎
* 自助抽樣法嘅主要諗頭！！！，YouTube
交叉驗證

**交叉驗證**（**cross-validation**）係統計學上一種做法，指隨機噉將數據嘅個案劏做 N 份；然後攞其中一份做測試，其餘啲份做驗證－跟住逐份逐份重複過呢個過程，睇吓喺一個樣本入面搵到嘅結果係咪喺第啲樣本入面都會搵到。
靈敏度同特異度

**靈敏度**（）同**特異度**（）係統計學同機械學習上用嚟量度統計模型有幾好使嘅指標。靈敏度同特異度包括咗四個數值：
*歸啱唨啲陽性個案嘅真陽性率，
*歸啱唨啲陰性個案嘅真陰性率，
*歸錯唨啲陽性個案嘅假陽性率，
*歸錯唨啲陰性個案嘅假陰性率。

## 睇埋
*精確率同召回率
*訊號探測理論
表徵學習

**表徵學習**（）係機械學習入面常用嘅一種演算法，專門用嚟將啲 input 轉化、令啲 input 簡單啲有用啲，但同時又保留到啲 input 當中帶嘅重要資訊。

例如喺現實應用當中，個數據庫有陣時可以有成幾百個用嚟做預測嘅變數（輸入 x 嘅維度有幾百咁高），而呢種情況喺用機械學習處理圖像同影片嗰陣好常見，噉可能會造成問題－例如搞到個程式要做嘅運算量太大，要花好耐時間先行得完。於是個機械學習程式嘅設計者就可能會諗某啲方法，減少輸入當中變數嘅數量（降低 x 嘅維度），等個學習程式易行啲。常見方法有事前幫柞數據做吓主成分分析（principal component analysis）或者聚類分析先，跟住至將數據輸入落去個機械學習程式嗰度。但噉做就梗會令到輸入簡化咗，造成資訊流失。所以「表徵學習要點做」喺機械學習上係一個好受關注嘅課題。

「做表徵學習，同柞數據降低維度」嘅過程可以用是但一種學習範式或者數學模型嚟做。譬如對於一個監督式學習人工神經網絡嘅表徵學習，係設佢啲輸入做成數據庫入面所有嘅 x 變數，跟手設佢啲輸出做成若干粒神經細胞（輸出神經細胞數量要明顯少過 x 變數嘅數量），再教佢畀出正確輸出。

## 睇埋
*降維
*聚類分析

## 攷
異常檢測

喺機械學習同數據探勘上，**異常檢測**（）係指探測一啲同手上嘅大多數個案唔同嘅異常個案，好多時係因為呢啲個案有啲可疑－例如係喺醫療上探測邊啲病人身體狀況數據異常、金融上邊啲銀行交易似係詐騙，又或者一段字入面邊啲句子似係文法錯誤啊噉。
掩護系統

**掩護系統**係射擊遊戲同潛行遊戲成日用嘅遊戲機制，指隻遊戲容許一個角色匿埋喺環境嘅某啲物件後，用物件做**掩護**（），避開敵人嘅視線或者槍炮攻擊，就好似現實世界嘅槍戰駁火噉。例如隻遊戲嘅操控系統有個掣，玩家一撳佢個角色就會自動伏低同埋移去最近嗰嚿大型物件後。呢種系統提升遊戲嘅戰術深度，鼓勵玩家計劃行動，而唔係單純噉衝入敵陣。

掩護系統可以按好多特性分類，例如掩護物可以
*有分高低，低嘅掩護物容許玩家突然企起身射擊敵人。
*有分「軟硬」，「軟」嘅掩護物只阻擋敵人視線但唔阻擋攻擊。
*有分短暫同永久，短暫嘅掩護物畀攻擊打中會爛。
*有啲遊戲容許玩家「自製」掩護物，例子可以睇睇要塞英雄。

射擊遊戲同潛行遊戲嘅掩護系統設計好唔同，例如潛行遊戲通常想鼓勵玩家迴避敵人，所以基本上關關都會有足夠嘅掩護物，而 PvP 射擊遊戲同 PvE 射擊遊戲嘅掩護物設計又可以唔同。

## 睇埋
*關卡設計
## 來源
Hitman 系列

《》（），又叫，係一個潛行遊戲系列，主角 47 係一個刺客，遊戲玩家要控制住 47 完成暗殺任務。

## 遊戲作品
### 正傳
* 《Hitman：殺手 47》（2000年）
* 《》（2002年）
* 《》（2004年）
* 《》（2006年）
* 《》（2012年）
* 《》（2016年）
* 《》（2018年）
* 《Hitman 3》（2021年）

### 外傳
* 《》（2014年）
* 《》（2015年）
* 《Hitman Sniper: The Shadows》（2022年）

## 其他作品
### 電影
* 《殺手 47》（2007年）
* 《刺客特攻47》（2015年）

### 小說
* 《Hitman：內敵》（*Hitman: Enemy Within*）
* 《Hitman：詛咒》（*Hitman: Damnation*）

### 漫畫
* 《殺手47：刺客嘅誕生》系列（*Agent 47: Birth of the Hitman*）

## 睇埋
*舒伯特萬福瑪利亞，Hitman 成日用嘅旋律。
臨夏市

**臨夏市**係中國甘肅臨夏州嘅一個縣級市，亦係呢個州嘅行政中心，面積91平方公里，人口36萬。
遊戲描述語言

**遊戲描述語言**（**Game Description Language**，簡稱「**GDL**」）係一種理論上可以用嚟描述任何遊戲嘅規則嘅形式化語言。

## 要枚舉嘅嘢
喺最抽象嘅層面嚟講，遊戲描述語言第一步做嘅通常都係枚舉（enumerate）以下嘅嘢：
*遊戲入面嘅物件（object），例如係象棋入面嘅每一隻棋同棋盤上嘅每一格，白色嘅國王叫 `wk`（white king）、棋盤上嘅第五行第三格叫 `square (e,3)`... 等等；
*遊戲嘅玩家（player），例如象棋有兩個玩家，`role(player 1)` 同 `role(player 2)`；
*每個玩家有乜嘢可能嘅**行動**（action），每個行動會點樣影響遊戲入面嘅物件嘅狀態同埋第啲玩家，例如 `move` 表示郁某一隻棋，`move(e1,e2)` 表示將某隻棋由 `e1` 移去 `e2`；
***命題**（proposition）喺遊戲每一個可能狀態下一係「真」（true）一係「假」（false）嘅，例如「白色國王喺 `e1` 嗰格」（句法：`true(p)`，當中 `p` 係評估緊佢係咪真嗰句命題）呢一句嘢喺每一個遊戲可能狀態下一係一係真一係假，而呢句嘢係咪真會影響邊一啲可能行動係啱規矩－如果「白色國王喺 `e1` 嗰格」呢句嘢係真，噉 `wk, move(e5,e6)` 唔會係一個可能行動；
*初時狀態，即係遊戲開始嗰陣狀態係點，例如喺國際象棋遊戲開始嗰陣，雙方嘅棋都係喺某個特定位置，個程式會有一柞 `init(p)`，當中 `p` 係一句喺遊戲開始嗰陣係真嘅命題；
*遊戲喺乜嘢情況下結束同點定輸贏；
... 等等。例如井字過三關可以用以下噉嘅碼表達：
  ...
  role(x) *# 遊戲有 X 同 O 兩個玩家*
  role(o)
  ...
  input(R,mark(M,N)) :- role(R) & index(M) & index(N) *#一個可能行動係「玩家 R 填 M, N 嗰格」*
  input(R,noop) :- role(R)
  ...
  base(cell(M,N,x)) :- index(M) & index(N) *# 命題類型 1：「M,N 嗰格俾 X 填咗」*
  base(cell(M,N,o)) :- index(M) & index(N) *# 命題類型 2：「M,N 嗰格俾 O 填咗」*
  base(cell(M,N,b)) :- index(M) & index(N) *# 命題類型 3：「M,N 嗰格係空嘅」*
  base(control(x)) *# 命題類型 4：「而家到 X 行」*
  base(control(o)) *# 命題類型 4：「而家到 O 行」*
  ...
  init(cell(1,1,b)) *# 遊戲原始狀態：1,1 嗰格係空嘅*
  init(cell(1,2,b)) *# 遊戲原始狀態：1,2 嗰格係空嘅*
  ... *# ... 如此類推*
  legal(W,mark(X,Y)) :- *# 啱規則嘅嘢之一：要喺「X,Y 嗰格係空嘅」同「到 W 行」呢兩句命題都係真嗰陣，「玩家 W 填 X, Y 嗰格」先至有可能發生。*
    true(cell(X,Y,b)) &
    true(control(W))
  ...

## 註釋

## 睇埋
*遊戲
*遊戲設計
*瓣瓣掂玩遊戲
## 攷
陳瑞祺 (喇沙) 書院

**陳瑞祺（喇沙）書院**（英語：Chan Sui Ki (La Salle) College，簡稱CSK）成立於1969年，是喇沙修士會於香港成立的第四所天主教中學，學校位於九龍城區何文田 ，毗鄰何文田邨，是區內以英文授課的中學之一。陳瑞祺（喇沙）書院是香港少數不設社制的中學，故此在陸運會、水運會等只會有班際比賽。近年來，陳瑞祺(喇沙)書院的公開考試成績漸漸提升，以2022年為例，學生考獲本地學士課程入學要求的比率超過五成，成為第一組別(Band 1)中學。

## 睇埋
*喇沙書院
*陳瑞祺 (喇沙) 小學
欽州白話 (書)

**《欽州白話》**（曾定名《**欽州白話字典**》）係一本記錄欽州白話發音、用字、詞彙嘅字典類體例嘅書，由欽州市方誌辦、《欽州白話》編輯部編寫，欽州市方誌辦首批內部發行，印數3000本。唔考慮前期字音整理階段，從2016年開始立項到2019年發行總共歷時三年。

## 內容
本書記唨超過8800個字頭（多音、簡體合併字等等計作唔同字頭），其中超過1100粒計作或兼作本土口語用字字頭，另外仲有接近4000條本土詞條，字嘅釋義兼顧書面用語（官話等用語另開註明）同埋欽州用語。本書附錄包括欽州白話拼音方案（見注音）、易讀錯字表同埋記錄書裏便啲旨意記錄有音無字詞彙嘅口語字嘅口語字表。

## 注音

本書使香港語言學學會粵語拼音方案來記錄發音，並按照欽州白話音系要求同埋參考民間用例增唨部分符號表示現代廣州話缺少嘅音，例如使nj表示[ȵ]、sl表示[ɬ]。

## 參考
後座力

**後座力**（**recoil**）係指當一個人開槍嗰陣、令把槍向後移嗰股力（牛頓第三定律）。
彈匣

**彈匣**（**magazine**）係槍械會附有嘅一個結構，彈匣入面有若干粒子彈，射嗮之後要換過個彈匣先可以再開火。
大戰略

**大戰略**（**grand strategy**）係指考慮嗮一個權力體入面所有層面嘅資源所作嘅策略。
喵星人

《**喵星人**》（），係2017年上畫嘅中港合拍科幻喜劇電影，由古天樂、馬麗、劉楚恬同黃星羱主演，陳木勝導演兼監製，陳慶嘉編劇，喺2017年7月上畫。故仔圍繞住一隻由外星人化身而成嘅大肥貓。

## 演員
### 主要演員
*古天樂 飾 吳守龍
*馬麗 飾 周麗珠（粵語配音：吳君如）
*劉楚恬 飾 吳優優
*黃星羱 飾 吳優才

### 其他演員
*阮兆祥 飾 林先生
*衛詩雅 飾 李老師
*楊詩敏 飾 金老師
*楊心儀 飾 周菲菲
*盧海鵬 飾 討債人
*蔡一傑 飾 騙子甲
*蔡一智 飾 騙子乙
*蘇志威 飾 高僧
*吳嘉龍 飾 醫生	
*李尚正 飾 導演	
*盧覓雪 飾 林先生女朋友

### 聲音演出
*鄧智堅 飾 犀犀利
*森美 飾 旁白

## 出面網頁
*
*
丫鬟大聯盟

《**丫鬟大聯盟**》（）係香港電視廣播有限公司製作嘅古裝題材電視劇，由洪永城、湯洛雯同黃心穎領銜主演，並由謝東閔、鄭子誠、郭少芸、黎振燁同潘志文聯合演出，監製歐耀興。套劇用古代中國官府嘅丫鬟做主角。

呢套劇本嚟係2019年「賀歲劇」，但臨時讓路畀外購劇《皓鑭傳》。同年4月女主角黃心穎爆出安心偷食事件醜聞，套劇一度復播無期，到同年12月30號解禁播出。

## 演員
### 主要演員
*洪永城 飾 裘其進
*湯洛雯 飾 月皎
*黃心穎 飾 月盈
*謝東閔 飾 傅有為
*鄭子誠 飾 裘正
*郭少芸 飾 官之姵
*黎振燁 飾 陳環
*潘志文 飾 霍奔

### 其他演員
*劉思希 飾 霍燕貞
*張美妮 飾 五常
*陳婉婷 飾 桐香
*何艷娟 飾 珍珠
*周梓盈 飾 美彩
*陳靖雲 飾 麗水
*莊思明 飾 月蘭
*王子涵 飾 月望
*白雲 飾 小恩
*蕭凱欣 飾 小惠

## 攷

## 出面網頁
*丫鬟大聯盟 - tvb.com
俠盜獵車手

《**俠盜獵車手**》（英文全名：**Grand Theft Auto**，通稱**GTA**）係開放世界動作冒險電子遊戲俠盜獵車手系列嘅第1個主線系列作品，1997年推出。
俠盜獵車手2

《**俠盜獵車手2**》（英文全名：**Grand Theft Auto 2**，通稱**GTA 2**）係開放世界動作冒險電子遊戲俠盜獵車手系列嘅第2個主線系列作品，1999年推出。
俠盜獵車手：罪惡城市

《**俠盜獵車手：罪惡城市**》（英文全名：**Grand Theft Auto: Vice City**，通稱**GTA VC**）係開放世界動作冒險電子遊戲俠盜獵車手系列嘅作品，2002年推出。
俠盜獵車手：聖安地列斯

《**俠盜獵車手：聖安地列斯**》（英文全名：，通稱 ）係開放世界動作冒險電子遊戲俠盜獵車手系列嘅作品，2004 年推出。

## 睇埋
*開放世界
*熱咖啡模組
毀滅戰士系列

《**毀滅戰士系列**》（）係第一人稱射擊電子遊戲系列，由id Software發行，特色係用第一人稱嘅視角去射擊怪物同喪屍。頭一個作品響1993年推出，最新主線作品係2020年嘅《毀滅戰士：永恆》。

## 遊戲一覽
*《毀滅戰士》（1993年）
**《》（1995年）
*《毀滅戰士II》（1994年）
*《》（1996年）
*《》（1997年）
*《毀滅戰士3》（2004年）
**《毀滅戰士3：邪惡復甦》（2005年）
*《》（2005年）
*《》（2009年）
*《》（2009年）
*《毀滅戰士》（2016年）
*《毀滅戰士：永恆》（2020年）
*《》（預定2025年）
毀滅戰士 (1993年遊戲)

《**毀滅戰士**》（英文：**Doom**）係第一人稱射擊電子遊戲毀滅戰士系列嘅第1個主線系列作品，1993年推出。
毀滅戰士II

《**毀滅戰士II**》（）係第一人稱射擊電子遊戲毀滅戰士系列嘅第2個主線系列作品，1994年推出。
毀滅戰士 (2016年遊戲)

《**毀滅戰士**》（英文：**Doom**），推出前叫《**毀滅戰士4**》（英文：**Doom 4**），係第一人稱射擊電子遊戲毀滅戰士系列嘅第4個主線系列作品，2016年推出。
毀滅戰士：永恆

《**毀滅戰士：永恆**》（英文：**Doom Eternal**）係第一人稱射擊電子遊戲毀滅戰士系列嘅第5個主線系列作品，2020年推出。
英雄本色系列

《**英雄本色系列**》（英文：**Max Payne**）係第三人稱射擊電子遊戲系列，先後由Remedy Entertainment同Rockstar發行，特色係講求玩家掌握子彈時間。頭一個作品響2001年推出，最新主線作品係2012年嘅《英雄本色3》。
英雄本色2

《**英雄本色2**》（英文：**Max Payne 2: The Fall of Max Payne**）係第三人稱射擊電子遊戲英雄本色系列嘅第2個主線系列作品，2003年推出。
戰慄時空系列

《**戰慄時空系列**》（英文：**Half-Life**）係第一人稱射擊電子遊戲系列，由Valve發行。頭一個作品響1998年推出，最新主線作品係2007年嘅《戰慄時空2：二部曲》。

## 睇埋
*Counter-Strike
戰慄時空2

《**戰慄時空2**》（英文：**Half-Life 2**）係第一人稱射擊電子遊戲戰慄時空系列嘅第2個主線系列作品，2004年推出。
戰慄時空2：首部曲

《**戰慄時空2：首部曲**》（英文：**Half-Life 2: Episode One**）係第一人稱射擊電子遊戲戰慄時空系列嘅作品，2006年推出。
文明帝國系列

《**文明帝國系列**》（英文：**Civilization**）係回合制策略電子遊戲系列，由席德梅爾設計，特色係模擬一個文明由史前時代發展到現代。頭一個作品響1991年推出，最新主線作品係2016年嘅《文明帝國VI》。
文明帝國II

《**文明帝國II**》（英文：**Civilization II**）係回合制策略電子遊戲文明帝國系列嘅第2個主線系列作品，1996年推出。
文明帝國III

《**文明帝國III**》（英文：**Civilization III**）係回合制策略電子遊戲文明帝國系列嘅第3個主線系列作品，2001年推出。
文明帝國V

《**文明帝國V**》（英文：**Civilization V**）係由Firaxis開發嘅回合制策略電子遊戲，文明帝國系列嘅第5個主線系列作品，2010年推出。
同福西站

**同福西站**（；），規劃時期嗌過**洲頭咀站**（；），係廣州地鐵嘅車站，2019年12月28號開放，喺洪德路同埋同福西路嘅交界（洲頭咀隧道東口對面）。

## 結構
### 樓層
呢個站一共有2層樓嘅地下區域，其中地下1樓係站廳，有票務設施，客務中心同商鋪、安檢設施；地下2樓係預留月台；地下3樓係嘅月台。佢雖然冇休息室，但係有廁所同母嬰室，都喺嗮月台北邊。
#### 打掂

#### 打橫

### 站廳
呢個站分開咗東西兩個站廳，每個站廳嘅免費區同收費區都各有聯絡通道連埋一齊。喺收費區之間都有扶手電梯同樓梯、專用𨋢往返月台都得。車站南北兩邊嘅配色都唔同，其中南邊係純白，北邊係金黃。

受到洪德路上邊有內環路嘅影響，呢個站嘅主體設計似「π」字。所以有預留位專門畀新綫用。

### 月台
呢個站有1個分離島式月台，喺洪德路同埋同福西路嘅交界地底。

### 商舖同自助服務
呢個站暫時冇任何商鋪同自助服務

### 出入口

呢個站夾埋有4個出入口，分別係A、B、C，D。

## 頭尾班車信息同配線圖

## 車站歷史

### 規劃
其實呢個站最先喺1997年嘅《廣州市城市快速軌道交通線網規劃研究（最終報告）》講嘅方案A入面嘅4號綫（唔係而家嘅）嘅車站，就喺而家呢度。但係喺2003年嘅規劃方案入面話，嗰時4號綫就改成而家嘅車站。之後就變成西延段嘅車站，就加入咗舊二號綫一分為二嘅工程入面。不過嗰時嗌嘅係**洲頭咀站**，後嚟考慮到附近係同福西路而改名做**同福西站**。
### 開工遇門釘
雖然原計劃喺2012年同一齊同步開通，但係2008年因綫網調整而冇辦法一齊同時開工，加上如意坊站同文化公園站先後爆出工地坍陷醜聞而一度將工期拖長。嗰時規劃話同福西係轉車站而改設計留返轉車條件。不過就快入場時咁啱附近有間喺大清年代起好嘅德國教堂（河南堂）而引發拆遷同文物保護之間嘅大龍鳳直到2013年3月29號先至傾掂條數。

### 正式開工
隨住拆遷工作連同嗰時嘅洲頭咀隧道施工工程喺2014年初一齊搞掂，地鐵先至開始喐手起。由鳳凰新村到呢站之間嘅隧道喺2016年10月28號先至搞掂；主體結構亦喺2019年9月12號先至封頂。
### 開通
2019年12月28號，由於二期北延工程到文化公部份正式開通，呢個站亦正式開放。

## 利用狀況

## 附近嘅建築同景區
### 劇場
*廣東省木偶藝術劇院
### 歷史建築
*河南堂
*楊瑞廷寓址
### 酒店
*南美元生態大酒店
### 體育場
*廣州越秀山（洪德）體育場
### 住宅小區
*洪德居
*保利豐花園
*福雅居

## 攷

## 上一站·下一站
互動式電影

（）結合咗電子遊戲同電影，由動畫或者實拍鏡頭嚟呈現電影劇本式嘅遊戲內容。玩家可以通過（一般嚟講）相對簡單嘅操作嚟左右啲劇情嘅發展。
常和街

**常和街**（）係香港九龍城區何文田採石山一條街道。條路呈7字形，一邊係常樂街，一邊係掘頭路。

## 地標
*華英中學
*基督教女青年會丘佐榮中學
*陳瑞祺 (喇沙) 書院
*香港華人基督會
*九龍區專線小巴8號線總站
*馬頭圍配水庫遊樂場
*常和街休憩處

## 參考
沒有暴徒，祇有暴政

「**沒有暴徒，祇有暴政**」（），係2019年香港反修例運動入面其中一句常用抗議口號，呼應運動入面要求收回對各個抗議活動嘅「暴動」定性嘅訴求。

呢句口號初頭叫「**沒有暴動，祇有暴政**」。事緣2019年6月12號反送中包圍立法會嗰陣，示威者佔領金鐘嗰頭嘅馬路，之後畀警方放催淚彈驅散，而警方曾經話過呢單嘢係「暴動」，所以喺6月16號譴責鎮壓撤回惡法大遊行入面，示威者開始嗌「沒有暴動，祇有暴政」嘅口號。7月1號佔領立法會嗰陣，示威者喺立法會會議廳高舉「沒有暴徒，祇有暴政」標語，「沒有暴徒」就逐漸取代咗「沒有暴動」嘅叫法。

## 睇埋
*反修例運動常用抗議口號
五大訴求，缺一不可

「**五大訴求，缺一不可**」（，），係2019年香港反修例運動入面其中一句常用抗議口號，講出咗呢場抗爭運動嘅主要目標，就係要求香港政府妥善回應「五大訴求」。

## 沿革

呢句口號首先喺2019年6月16號譴責鎮壓撤回惡法大遊行入面由主辦單位民間人權陣線（民陣）提出，初頭嘅「五大訴求」係：
#完全撤回逃犯修例
#追究警方開槍責任
#唔檢控同釋放示威者
#撤銷定性6月12號集會做「暴動」
#行政長官林鄭月娥問責落台

嗰陣「林鄭月娥落台」嘅訴求未獲示威者廣泛認同，大專學界就曾經要求政府回應「四大訴求」，同民陣嘅「五大訴求」差唔多，就係少咗「林鄭月娥落台」嗰項，要求政府6月20號下晝5點前答覆，但政府最後都無任何答覆，大專學界將抗爭行動升級，即係6月21號嘅大專學界反送中升級行動。

7月1號佔領立法會嗰陣，示威者喺立法會會議廳宣讀《香港人抗爭宣言》提到「五大訴求」，主要改動係將民陣嘅「追究警方開槍責任」擴展做「徹底追究警隊濫權情況」，同埋將「行政長官林鄭月娥問責落台」改成「以行政命令解散立法會，立即實行雙真普選」。獲示威者廣泛認同嘅「五大訴求」版本逐漸成形。

7月21號發生元朗襲擊，示威者將矛頭直指警方失職。7月23號，俞宗怡、苗學禮、王永平等34位前高官同公職人員聯署聲明，要求政府立即撤回《逃犯條例》修訂，同埋引用香港法例第86章《調查委員會條例》，成立「獨立調查委員會」，調查範圍建議包括政府「暫緩」但唔「撤回」修例嘅手法恰唔恰當、警方同示威者有無用過份嘅武力等等，同埋就調查結果提出建議。自此，「追究警隊濫權」嘅訴求亦加入埋「成立獨立調查委員會」嘅元素。

經過上面嘅演變之後，得出下面嘅版本，由2019年7月一路用到依家：
#完全撤回逃犯修例
#撤銷定性6月12號集會同之後嘅抗爭活動做「暴動」
#撤銷所有抗爭者嘅控罪
#成立「獨立調查委員會」，追究警隊濫權
#全面落實雙「真普選」

## 代表手勢
 
喺示威活動入面，示威者除咗嗌「五大訴求，缺一不可」口號，亦可以做出代表手勢：舉高雙手，右手攤大手板，代表「五大訴求」嘅「五」；左手舉起食指，代表「缺一不可」嘅「一」。

## 小米抽水事件
2019年8月27號，中國大陸嘅小米科技宣傳互聯網電視「紅米電視」嗰陣，為咗標榜有奇異果TV、極光TV、酷喵影視、芒果TV同聚體育五個影視平台嘅內容，喺官方微博嘅宣傳圖上面寫上「五大平台，缺一不可」嘅標語，明顯仿照「五大訴求，缺一不可」嘅示威口號，結果畀大陸網民批評係呼應香港示威活動，官方媒體環球網更批評小米「缺腦如此，無藥可救」，之後小米即刻撤回標語，改用「海量內容」四字，獲環球網回應「知錯能改，加強學習」。

## 睇埋
*反修例運動常用抗議口號
*五大訴求缺一不可示威：2019年9月15號用呢句口號做主題嘅示威
*五一黃金週 (香港)

## 參考
曙光行動

**曙光行動**，係2019年11月14號由香港民間人士發起嘅一次反逃犯條例修訂抗議活動，延續返前三日嘅「黎明行動」、「破曉行動」同「晨曦行動」，繼續針對交通搞唔合作運動（主要影響港鐵同一啲主要公路）。嗰日香港多個地方都出現警民衝突。當中香港理工大學示威者成功長時間堵塞海底隧道紅磡出入口，夜晚對隧道設施大肆破壞，種下之後香港理工大學衝突升級嘅伏線。

另外，香港政府嘅教育局宣佈中小學由嗰日開始停課。
旭日行動

**旭日行動**，係2019年11月15號由香港民間人士發起嘅一次反逃犯條例修訂抗議活動，延續返前四日嘅「黎明行動」、「破曉行動」、「晨曦行動」同「曙光行動」，繼續針對交通搞唔合作運動（主要影響港鐵同一啲主要公路）。嗰日香港多個地方都出現警民衝突，但局勢比起之前幾日緩和返些少。

另外，香港政府嘅教育局宣佈中小學繼續停課。
戴月

**戴月**（，），本名戴玉霖，係香港女演員同Youtuber，亦係前網上影片團隊Bomba嘅成員。佢喺2018年8月曾經報考北京中央戲劇學院讀短期課程，非本科生。佢喺2019年頭一次喺電視演出，參演ViuTV劇集《黑市》。其後於2021被求婚，準備結婚時，突然分手，回復單身。其弟為演員戴玉麒。

## 演出
### 電視劇（ViuTV）
*2019年：《黑市—碟仙》 飾演 楠
*2019年：《黑市—公屋》 飾演 年輕妻
### 電視節目（ViuTV）
*2021年：《YOLO的練習曲》演出
*2022年：《尾二一屆口罩小姐選舉》參賽者（三寶）
*2023年：《困獸鬥》 第49-51集嘉賓

### 電影
*2019年：《G殺》 飾 同班女同學

## 參考


## 出面網頁
*
*
陳桂芬

**陳桂芬**（）係香港女演員，參演過大量舞台劇。佢亦有參演唔少電影同電視劇。

## 演出
### 電影
*1993年：《七月十四》
*1995年：《終身大事》 飾演 安大家姐
*1997年：《基佬40》 飾演 朱太
*1997年：《完全結婚手冊》
*1998年：《每天愛您8小時》
*1999年：《心動》
*2000年：《偷吻》
*2002年：《豬扒大聯盟》 飾演 細龜阿媽
*2003年：《尋找周杰倫》
*2004年：《蝴蝶》 飾演 心眉阿媽
*2004年：《新警察故事》 飾演 四賊阿媽
*2006年：《黑社會以和為貴》 飾演 中學教師
*2008年：《七月好風》 飾演 慧音
*2009年：《很想和你在一起》 飾演 捷阿媽
*2011年：《桃姐》
*2015年：《十年》
*2016年：《導火新聞線》 飾演 黎魏玉嫦 （政務司司長）
*2018年：《非同凡響》 飾演 賢仔阿媽
*2019年：《廉政風雲 煙幕》 飾演 董官
*2022年：《正義迴廊》
*2023年：《命案》 飾演 大師前女友阿媽

### 電視劇（ViuTV）
*2019年：《黑市—鬼子母神》 飾演 石榴阿媽
*2019年：《黑市—嚇親萬理通》 飾演 善嘅阿媽
*2019年：《黑市—不義肢》 飾演 老鄰居
*2020年：《暖男爸爸》 飾演 Bianca阿媽
*2021年：《無限斜棟有限公司》 飾演 趙太太
*2022年：《冥冥之中》 飾演 秦映芳（秦總）
*2023年：《大誠實家》 飾演 呂皓兒阿媽
*2024年：《法與情》 飾演 簡法官
*2025年：《小島奇譚—盲女靈聽》飾演 芳姐

### 網絡劇集
*2020年：《把砒霜留給自己—水底三十尺》 飾演 英姑

## 獎
### 香港舞台劇獎
*2006年（第15屆）：最佳女配角（喜劇/鬧劇）
*2008年（第17屆）：最佳女配角（悲劇/正劇）
*2013年（第22屆）：最佳女配角（悲劇/正劇）
*2018年（第27屆）：最佳女主角（悲劇/正劇）

## 出面網頁
*
何浩源

**何浩源**（，）係香港男演員，香港演藝學院出身，1990年代參演過唔少無綫電視劇集同電影，多數都係演奸角，出名角色有1994年電視劇《射鵰英雄傳》嘅哲別，到2000年代初期息影。2019年佢復出幫ViuTV拍單元劇《黑市》。

## 演出
### 電影
*1990年：《皇家師姐之中間人》   
*1991年：《著牛仔褲的鍾馗》   
*1992年：《群星會》   
*1993年：《搶錢夫妻》   
*1995年：《海根》   
*1995年：《共闖天涯》   
*1998年：《追兇20年》   
*1998年：《強姦3OL誘惑》  
*1998年：《超級整蠱霸王》   
*2000年：《藍煙火》 飾演 神父
*2004年：《浪漫春情》 

### 電視劇（ViuTV）
*2019年：《黑市—電梯》 飾演 杰叔

### 網絡劇集
*2020年：《把砒霜留給自己》

## 出面網頁
*
轉車站

**轉車站**（；）係城市軌道交通系統嘅專用名詞，喺粵語區入面，一般喺同一車站出現至少有2條綫經過時，喺唔同路線間搞跨綫坐車嘅行爲。

佢嘅情況分有三種：第一種係站內轉綫唔使重新畀錢；第二種係站內轉綫要另外收錢；第三種係出站到第條綫要重新畀錢，不過有啲城市出現咗有「有條件出站」同埋「無條件出站」嘅特殊轉車方式。

轉車方式有好多種。分別係垂直、大廳、跨月台、通道、同月台、轉車樓、出站等7種。尤其係出站轉車，大多數城市都係「有條件出站」，好少見到「無條件出站」。

類:鐵路站
晨曦行動

**晨曦行動**，係2019年11月13號由香港民間人士發起嘅一次反逃犯條例修訂抗議活動，延續返前兩日嘅「黎明行動」同「破曉行動」，繼續針對交通搞唔合作運動（主要影響港鐵同一啲主要公路）。嗰日香港多個地方都出現警民衝突。

當中，上水有位支持清理路障嘅70歲男清潔工人羅長清，懷疑近距離拍攝示威者掟磚期間，俾黑衫示威者用磚掟中頭，延至第二日死咗，警方列做謀殺案處理。
可下載內容

**可下載內容**（**downloadable content**，**DLC**）係指一隻電子遊戲出咗街之後，開發者對隻遊戲加嘅擴充內容。
修補程式

**修補程式**（）係指一啲整嚟補救某個電腦程式嘅程式。

頭日修補程式（zero-day patch / day-one patch）指隻程式出街嗰日出嘅修補程式，通常表示個程式補救嗰個 bug 係去到好後先發現嘅。

## 攷
秀全大媽

**秀全大媽**（）係中國內地啲媒體對中國廣東廣州花都區秀全街道啲婦女嘅稱呼。由於佢成日喺維持交通秩序同促進街坊之間嘅關係等方面，而成爲秀全街嘅共享社會治理格局嘅主力軍而出名，重喺2019年4月24號列咗入第一屆「廣州街坊品牌榜」名單。 

## 背景

秀全街道喺1980年代初花都區大開發咗幾年之後，成爲一繁華城區。從2000年代尾開始，秀全街道附近都係啲賣車同埋汽車產業基地嘅地方，自然吸引咗喺中國大陸成幾十萬位同汽車有關啲產業人才落戶，重有啲外地人為咗支持仔女事業兼照顧第三代而嚟咗廣州打拼。尤其係花港社區，嗰邊98%都係外地人。

## 史
2010年，一班嚟自中國東北、湖北、內蒙古、新疆、甘肅、一系列華北同華中、華東省份啲人，初期嚟到花都時因氣候、語言、文化、飲食同佢哋原居地差好遠，同花都人之間有好多誤會。同年10月，張曉英等幾位熱心人士傾咗下而成立咗「小紅帽志願服務隊」，成立初期有27人，主要負責花港社區嘅巡邏。經歷咗一段時間之後，2019年已經發展到有1100人嘅規模。

## 攷

類:網絡用語
類:維穩
類:代稱
類:花都區
香港親善小姐

《**香港親善小姐**》（）係香港電視娛樂製作嘅真人騷節目，主持係四位喺香港小姐競選攞過獎嘅女藝人——1994年香港小姐冠軍譚小環、1994年香港小姐季軍李綺虹、1998年香港小姐冠軍向海嵐同2001年香港小姐冠軍楊思琦。譚小環同李綺虹會去日本東京，而向海嵐同楊思琦會去韓國首爾，體驗當地嘅文化同生活。節目由2019年12月30號到2020年1月17號逢禮拜一到五 22:30－23:00喺ViuTV播，最後一集喺1月18號禮拜六同一時段播。

## 每集一覽

## 節目調動
*2020年1月1號：由於直播《2019年度叱咤樂壇流行榜頒獎典禮》，所以停播一次。最後一集順延到1月18號禮拜六同一時段播。

## 出面網頁
*ViuTV：香港親善小姐

## 電視節目變遷
一切從失婚開始

《**一切從失婚開始**》（）係香港電視娛樂製作嘅真人騷節目，主持係四位經歷過失婚嘅藝人——李麗珍、葉蘊儀、薛世恒、趙頌茹。葉蘊儀同薛世恒會去烏克蘭，趙頌茹同兩位失婚素人Christy、Poppy會去日本，而李麗珍同失婚素人Benjamin會去臺灣臺北，了解當地嘅婚姻文化。節目由2019年12月30號到2020年1月17號逢禮拜一到五 23:00－23:30 喺ViuTV播。

## 每集一覽

## 節目調動
*2020年1月1號：由於直播《2019年度叱咤樂壇流行榜頒獎典禮》，所以改到23:15-23:45播。

## 出面網頁
*ViuTV：一切從失婚開始

## 電視節目變遷
條件期望

**條件期望**係概率論上嘅概念，有關期望值嘅。設而家有兩個隨機變數 X 同 Y ，假如 Y 嘅數值已知，噉 X 喺 Y 條件之下嘅條件期望會記做 E[X \mid Y]，意思話 X 嘅期望值係跟住 Y 提供嘅資訊嚟計。如果用日常用語解釋，條件期望講緊嘅係：若果知道咗某項資訊 Y 嘅情況下，對手上個變數 X 會作出咩預測。

## 基本概論

條件期望講到條件概率同期望值嘅概念。無論手上嘅變數係離散定連續，都可以用條件期望嚟分析。

;例子一：擲骰（離散例子）
:試想依家擲一粒冇出千嘅骰仔。界定兩個變數 *A* 同 *B*，假若擲出嚟嘅點數係雙數（二四六） *A* = 1，否則就 *A* = 0；假若擲出嚟嘅點數係質數（二三五） *B* = 1，否則就 *B* = 0。
:
:喺無條件－手上冇任何其他資訊－之下，*A* 嘅期望值為 E[A] = (0+1+0+1+0+1)/6 = 1/2
:*想像依家已知 *B* = 1，即係已知擲到嘅結果係 2、3 或 5，噉 *A* 嘅條件期望係：E[A\mid B=1]=(1+0+0)/3=1/3
:*想像依家已知 *B* = 0，即係已知擲到嘅結果係 1、4 或 6，噉 *A* 嘅條件期望係：E[A\mid B=0]=(0+1+1)/3=2/3
:而同一道理，
:**A* = 1 嘅條件之下，*B* 嘅條件期望係 E[B\mid A=1]= (1+0+0)/3=1/3
:**A* = 0 嘅條件之下，*B* 嘅條件期望係 E[B\mid A=0]=(0+1+1)/3=2/3。

;例子二：雨量數據（連續例子）
:假設依家有個氣象站，喺 1990 年 1 月 1 號至 1999 年 12 月 31 號間做紀錄，紀錄咗十年共 3652 日嘅降雨量（單位：毫米）數據。無條件嘅期望降雨量，就係嗰 3652 日全部加埋再計嘅平均雨量。但係假想要預測某日嘅雨量，而已知嗰日係喺三月嘅，噉條件期望就係十年間全部 310 個三月日子嘅雨量嘅平均值。

## 形式定義
設 X 同 Y 都係離散嘅隨機變數，噉 X 喺已知事件 Y = y 呢個條件下嘅條件期望，係一個關於 Y 嘅值域嘅數值：
: \operatorname{E} (X \mid Y=y ) = \sum_{x \in \mathcal{X}} x \ \operatorname{P}(X=x\mid Y=y) = \sum_{x \in \mathcal{X}} x \ \frac{\operatorname{P}(X=x,Y=y)}{\operatorname{P}(Y=y)}
個定義用咗加總同條件概率嘅概念。當中 \mathcal{X} 係 X 嘅值域，而 \operatorname{P}(X=x,Y=y) 反映 X 同 Y 嘅聯合概率分佈。若果 Y = y 發生嘅概率為 0，條式除咗 0 因而結果係**無定義**。而假如 X 同 Y 都係連續嘅隨機變數，條式就會用到微積分中嘅積分概念：
:
\begin{aligned}
\operatorname{E} (X \mid Y=y) &=  \int_{-\infty}^\infty x f_{X\mid Y}(x\mid y) \, \mathrm{d}x \\
&= \frac{1}{f_Y(y)}\int_{-\infty}^\infty x f_{X,Y}(x,y) \, \mathrm{d}x.
\end{aligned}

上述呢條式嘅重點係話，喺 Y = y 之下 X 個概率分佈嘅期望值，就係 X 喺呢個條件下嘅條件期望。

## 相關文章
*聯合概率分佈
*貝葉斯統計
*總方差定律

## 註釋

## 引咗

## 資源

*Paul A. Meyer, *Probability and Potentials*, Blaisdell Publishing Co., 1966, page 28
*, pages 67-69
*條件期望，Statistics How To
線性獨立性

**線性獨立性**（**linear independence**）係向量（vector）相關嘅一個概念。搵若干個向量，如果當中冇一個向量能夠定義為另外嗰啲向量嘅線性組合（linear combination）嘅話，呢柞向量就具有線性獨立性。
線性組合

**線性組合**（；）係一個數學概念。如果話 A 係若干個變數嘅線性組合，即係話 A 可以定義為嗰啲變數當中每個乘一個數值加埋，然後再加埋一個常數。

## 睇埋
*迴歸分析
等分散性

**等分散性**（**homoscedasticity**）係統計學上嘅一個概念。如果話一個向量嘅隨機變數具有等分散性，表示佢哋冚唪唥都具有相同嘅有限變異數。
仨心友行

《**仨心友行**》（）係香港電視廣播有限公司嘅遊埠節目，總共有三輯。

第一輯由陳敏之、高海寧、龔嘉欣、陳凱琳主持，帶住三位老友黎諾懿、楊明、馬貫東一齊去馬來西亞玩，節目由2019年12月29號到2020年3月29號香港時間逢禮拜日23:00-23:30喺翡翠台播。

第二輯《**仨心友行 2**》由黎諾懿、龔嘉欣、王君馨、姚子羚主持，拍攝地點喺香港，內容係喺一個有機農莊入面經營一間咖啡室，節目由2021年11月21號到2022年1月30號香港時間逢禮拜日22:30-23:00喺翡翠台播。

第三輯《**仨心友行 3**》由李佳芯、麥美恩、劉穎鏇主持，嘉賓有袁偉豪、陳山聰、謝東閔、黃子恆，拍攝地點喺香港，內容係體驗田園生活，節目由2022年9月21號到9月30號香港時間逢禮拜一到五22:00-22:30喺J2播。

## 每集內容
### 第一輯

### 第二輯

### 第三輯

## 節目調動
;第一輯
*2020年1月12號：由於播《萬千星輝頒獎典禮 王者駕到》，所以暫停播映。
*2020年2月16號：由於播《法證4.0 先鋒佈陣》，所以暫停播映。
;第二輯
*2021年11月28號：由於播《星光熠熠耀保良》，所以暫停播映。
*2021年12月26號：由於播《麻雀鬥室三決一》最後一集，所以暫停播映。
*2022年1月2號：由於播《萬千星輝頒獎典禮2021》，所以暫停播映。

## 出面網頁
*仨心友行 - 主頁 - tvb.com
*仨心友行 2 - 主頁 - tvb.com
*仨心友行 3 - 主頁 - tvb.com
*仨心友行 3 - myTV SUPER

## 電視節目變遷
統計自由度

**自由度**（其符號為 df ）係統計概念，籠統啲講可以想像成手上啲數據嘅值**有幾自由** ，而稍為精確啲講，自由度係指手上有得完全隨機變化嘅資訊量，超越為咗建立統計模型而必要嘅資訊量，超越幾多。

自由度呢個值幾重要，噉係因為一場分析有幾能夠真正噉搵出實質存在嘅效應，其中一個重要影響因素就係自由度。因此統計使用者做親進階統計分析，往往首先要留意該場分析嘅自由度有幾高。

## 基本概念

概念上，自由度可以用以下呢條式想像：
:df =  獨立數值嘅數量 - 要估計幾多個參數 
用例子說明，想像而家手上有個樣本，樣本入邊有 3 隻貓，已知佢哋嘅平均體重係 5 公斤咁多，噉
*如果貓 A 嘅體重係 4.0 公斤，而貓 B 嘅體重係 6.0 公斤，噉貓 C 嘅體重一定會係 5.0 公斤—可以自由變化嘅數值得 2 個；
*如果貓 A 嘅體重係 4.5 公斤，而貓 B 嘅體重係 7.0 公斤，噉貓 C 嘅體重一定會係 3.5 公斤—可以自由變化嘅數值得 2 個；
... 如此類推。噉想像而家樣本有 50 隻貓，研究者想計呢 50 隻貓嘅平均體重，假設呢 50 隻貓嘅體重係彼此之間獨立嘅，要估計嘅統計量有 1 個（平均值），自由度就係
:df = 50 - 1 = 49
亦即係話統計自由度可以大致想像成**有幾多個數值可以自由噉變化**。舉一啲簡單嘅統計計算做例子：計平均值嗰陣，唔洗事先知道任何資訊，手上嗰拃數值係 n 個自由取值嘅值，當中 n 為樣本大細；而計算標準差嗰陣，自由度等如 n-1 ，噉係因為計算標準差要用樣本嘅平均值，引入咗一個約束。

喺統計工作上，計平均值係最簡單嘅做法之一。而即使係進階嘅統計測試，其自由度依然可以用同樣嘅方法嚟諗。例如想像依家要做線性迴歸分析，個迴歸模型有 k 咁多個自變數，而樣本大細則係 n，統計自由度就係
:df = n - (k + 1)
當中 n 要減 (k + 1) 而非減 k，噉係因為個迴歸模型嘅截距都係一個要估計嘅參數。

## 點解重要

喺廿一世紀初嘅應用中，自由度係一個重要數值。喺社科同醫學上，研究者成日會做統計分析，要解答好多問題，例如—
*喺某一班人群當中，智商同社經地位兩者之間係咪成正比？
*有某隻癌症嘅病人，平均有幾耐命？
*自閉症譜系嘅兒童受某種訓練，社交能力平均會改善幾多？
等等。呢啲分析基本上實要睇是次分析嘅自由度有幾高。如果某場分析嘅自由度過低，就表示相對於想要估計嘅參數嘅數量，手上嘅資訊量較少，而呢點就表示對於是次測試係咪真係能夠探測到實質存在嘅效果，分析者會存有疑慮，而且自由度亦會影響假說檢定中使用嘅 ''p'' 值。簡化講嘅話，如果某次統計分析自由度高，就表示分析者手上有好多多餘嘅資訊，噉例如估計迴歸模型嘅參數嗰陣，就有多啲唔同個案嘅值可以攞嚟代入條式度，有得代多幾次嚟驗證個模型係咪真係做到準確預測。

統計自由度嘅計法就噉睇好似好簡單。喺諸如計平均值或者線性迴歸分析等嘅簡單分析中，自由度單憑一兩個數值就計到出嚟，但喺較進階嘅統計模型入邊，例如結構方程式模型，統計模型可能閒閒哋有成幾十個參數，可能會要求樣本坐底有 200 個個體至算係有充足自由度。

## 睇睇
*變異數
*樣本大細
*統計模型
*貝塞爾修正

## 註釋

## 引述

## 拎
* 統計自由度解釋咗：方程式同例子，投資百科
* 統計學講嘅自由度，Statistics by Jims.
台灣原味道

《**台灣原味道**》（）係香港電視廣播有限公司嘅飲食節目，《香港原味道》嘅姊妹作品，發掘臺灣本土食材。

節目有兩輯：第一輯由譚玉瑛、吳幸美、區永權、孔德賢、梁凱晴主持，頭兩集由2019年12月22號開始香港時間逢禮拜日20:00-20:30喺翡翠台播，第3集開始改到逢禮拜日21:00-21:30播，播到2020年3月15號。第二輯由沈韋汝、梁凱晴、朱祐宏、譚凱螢主持，2020年7月26號到10月4號同一時段播。

## 每集內容
### 第一輯

### 第二輯

## 節目調動
;第一輯
*2020年1月12號：由於播《萬千星輝頒獎典禮 2019》，所以停播一次。
*2020年1月26號：由於播《金鼠迎春接萬福》，所以停播一次。
*2020年2月16號：由於播《全民開講齊抗疫》，所以停播一次。
;第二輯
*2020年8月30號：由於播《2020年度香港小姐競選決賽》，所以停播一次。

## 出面網頁
*台灣原味道 - 主頁 - tvb.com
*台灣原味道 (Sr.2) - 主頁 - tvb.com

## 電視節目變遷
C Hing 祠堂

**C Hing祠堂**係一個香港電台第二台同Teen Power一齊做嘅節目，2019年4月1號至2020年10月16號播，播放時間係星期一至五凌晨12點到2點，最後由阿一（張俊浩 或 張昱博）、阿攝（鄒攝）同埋的神（馮迪燊）主持。

## 流程
*12點12分至12點半：主持人傾偈（JLT）
*12點24分至12點半：港孩講地（接聽一位細路仔聽眾「黃亞斌」嘅電話）（唔定時）

### 星期一
*12點半到1點半：C Hing健身棚（請註冊中醫師曾覺知Rachel 做嘉賓講下中醫嘅知識，同埋三位主持自己嘅討論）
*1點半到2點：C Hing外Sing K（用翻譯軟件將啲歌詞譯做外語唱出嚟）
**及後改為：C Hing交叉點（陷入兩難嘅情境題，衝擊主持或聽眾嘅價值觀）

### 星期二
*12點半到1點半：人衰行路打倒褪（問答遊戲）
**及後改為：Ching Major咩 及 叻人祠堂（問答遊戲）
*1點半到2點：C Hing呀，籤仔（由聽眾打電話上去，問各樣嘅事，主持用《唐詩三百首》幫聽眾解籤）
**及後改為：深夜放毒（分享一人深夜有咩好做）

### 星期三
*12點半到2點：愛情唔G點（愛情議題上嘅討論）
 
### 星期四
*12點半到1點半：C Hing一pair傾
*1點半到2點：C Hing愛玩嘢
**及後C Hing一pair傾 延至兩點

### 星期五
*12點半到兩點：60分鐘C Hing雜誌（就宗教或者神秘學嘅議題發起討論）
**及後改為：Expendia（疫情期間難以旅遊，問世界各地問題，聽完當去咗旅行）
*1點半到2點：C Hing 交叉點
**及後改為：C Hing Eleven（足球議題嘅討論）（唔定時）

## 以前嘅流程

*12點正至12點半：主持人傾偈

### 星期一
*12點半到1點半：最緊要識揀，職場大老闆（職場議題嘅討論）
*1點半到2點：大嶺靶場大嶺靶（遊戲）

### 星期二
*12點半到1點半：叻人祠堂（問答遊戲）
*1點半到2點：C Hing堅離地（由凌梓維介紹飲食方面嘅嘢，特別係高檔嘅）

### 星期三
*12點半到2點：愛情唔G點（愛情議題上嘅討論）
*1點半到2點：C Hing淘太郎（分享網購返嚟嘅產品）
 
### 星期四
*12點半到1點半：金榜題名（請唔同嘅嘉賓分享理財心得）
*1點半到2點：我愛巴塞隆那（估歌仔）

### 星期五
*12點半到兩點：Expendia（旅遊議題上嘅討論，同揀出一位主持喺做完節目之後瞓旅館）
*1點半到2點：C Hing Eleven（足球議題嘅討論）（唔定時）

*12點正至12點半：主持人傾偈
*12點24分至12點半：港孩講地（接聽一位細路仔聽眾「黃亞斌」嘅電話）（2019年10月26號開始）（唔定時）

### 星期一
*12點半到1點半：C Hing獨立調查委員會（案件重組嘅遊戲）
*1點半到2點：C Hing詞力王 （用嗰個禮拜嘅熱門社會議題改八首歌詞唱出嚟，第八至第四位係三位主持作詞同埋唱嘅，頭三位就係三位主持每人一首獨唱作品）

### 星期二
*12點半到1點半：叻人祠堂（問答遊戲）
*1點半到2點：C Hing堅離地（由凌梓維介紹飲食方面嘅嘢，特別係高檔嘅）

### 星期三
*12點半到2點：愛情唔G點（愛情議題上嘅討論）
 
### 星期四
*12點半到1點半：金榜題名（請唔同嘅嘉賓分享理財心得）
*1點半到2點：曲到圓·水鏡泉（估物品、拍賣嘅遊戲）

### 星期五
*12點半到兩點：Expendia／C Hing放暑假（旅遊議題上嘅討論，同揀出一位主持喺做完節目之後瞓旅館／籌備三次主持人去首爾嘅旅行）
*1點半到2點：C Hing Eleven（足球議題嘅討論）（唔定時）

*12點12分至12點半：主持人傾偈
*12點24分至12點半：港孩講地（接聽一位細路仔聽眾「黃亞斌」嘅電話）（唔定時）

### 星期一
*12點半到1點半：C Hing健身棚（請中醫師 Rachel 做嘉賓講下中醫嘅知識，同埋三位主持自己嘅討論）
*1點半到2點：C Hing詞力王（用嗰個禮拜嘅熱門社會議題改八首歌詞唱出嚟，第八至第四位係三位主持作詞同埋唱嘅，頭三位就係三位主持每人一首獨唱作品）

### 星期二
*12點半到1點半：叻人祠堂（問答遊戲）
*1點半到2點：C Hing呀，籤仔（由聽眾打電話上去，問各樣嘅事，3位主持用《唐詩三百首》幫聽眾解籤）

### 星期三
*12點半到2點：愛情唔G點（愛情議題上嘅討論）
 
### 星期四
*12點半到1點半：60分鐘C Hing雜誌（就唔同嘅社會、人文、科學等議題發起討論）
*1點半到2點：曲到圓·水鏡泉（估物品、拍賣嘅遊戲）

### 星期五
*12點半到兩點：Expendia之C Hing祠堂去旅行帶埋令壽堂（旅遊議題上嘅討論，同埋籌備三次主持人分別同阿媽或者女朋友嘅旅行）
*1點半到2點：C Hing Eleven（足球議題嘅討論）（唔定時）

*12點12分至12點半：主持人傾偈
*12點24分至12點半：港孩講地（接聽一位細路仔聽眾「黃亞斌」嘅電話）（唔定時）

### 星期一
*12點半到1點半：C Hing健身棚（請註冊中醫師曾覺知Rachel 做嘉賓講下中醫嘅知識，同埋三位主持自己嘅討論）
*1點半到2點：C Hing外Sing K （用翻譯軟件將啲歌詞譯做外語唱出嚟）

### 星期二
*12點半到1點半：C Hing救公主（問答遊戲）
*1點半到2點：C Hing呀，籤仔（由聽眾打電話上去，問各樣嘅事，3位主持用《唐詩三百首》幫聽眾解籤）

### 星期三
*12點半到2點：愛情唔G點（愛情議題上嘅討論）
 
### 星期四
*12點半到1點半：60分鐘C Hing雜誌（就唔同嘅社會、人文、科學等議題發起討論）
*1點半到2點：
**（二月六號-三月五號）：貓頭鷹劇場（廣播劇）
**（三月十二號-三月廿六號）：忘情水鏡泉（問答遊戲，由聽眾烽煙答問題，贏咗嗰個可以攞到之前「曲到圓•水鏡泉」環節拍賣嘅物品做獎品）

### 星期五
*12點半到兩點：Expendia（旅遊同埋移民議題上嘅討論）
*1點半到2點：C Hing Eleven（足球議題嘅討論）（唔定時）

## 以前嘅主持
*：2019年4月1號至2020年2月1號：佢喺社交平台嘅貼文「令部份港人反感」，經過港台同佢商討咗之後決定走。
*莊端兒：2020年5月25號到6月5號暫代張俊浩（阿一）做主持
*KB / Kevinboy / Kevin Li / 李健宏：2020年6月8號到6月18號暫代張俊浩（阿一）做主持，原定19號會繼續暫代主持，但6月18號因唔小心爆咗粗，令張俊浩（阿一）提早回歸
*凌梓維：2019年4月1號至2020年9月18號：因為讀書及對港台某啲決策不滿而唔再喺港台主持節目

## 主題曲
C Hing祠堂嘅主題曲由Nowhere Boys整，主唱係Nowhere Boys嘅主音Van Chan同呢個節目最初嗰三個主持人。

## 參考

## 出面網頁
*香港電台第二台 C Hing 祠堂 節目網頁
*C Hing 祠堂 Facebook專頁
截距

**截距**（參見 ；）係坐標幾何裏面一個重要概念。一個函數或者關係式同直角坐標系嘅 y-軸相交嘅點嘅 y-坐標，就係所謂嘅 **y-截距**（**y-intercept**）。如果個函數叫f(x)，噉**y-截距**就係f(0)。

## 睇埋
*迴歸模型
適合度

**適合度**（參見）係泛指手上嘅統計模型有幾合乎觀察到嘅數據。簡單嚟講，唔同嘅**適合度指標**計法不盡相同，但都係喺度評估手上個模型，解釋數據嘅能力有幾好。適合度指標可以幫助研究者判斷分析得出嘅模型，係咪合適用於特定數據之上。

## 常用指標

亦都方便比較唔同模型嘅表現。常見嘅適合度評估方法包括決定係數等，而且研究者仲可以分析殘差。

喺結構方程模型中，會用卡方檢定比較協方差矩陣，從而評估適合度。 

## 睇埋
*過適
*赤池資訊量準則

## 引述
統計功效

**統計功效**（；）喺統計學上係指成功噉探測到一個真實存在嘅效果嘅機會率。統計功效係假說檢定過程實會有嘅一個屬性，可以定義「如果 <math>H_1</math> 真確，測試過程會成功拒絕到 <math>H_0</math>」嘅機會率，用數學符號寫就係：
:\text{gung haau} = P\big( 成功拒絕  H_0 \mid H_1  係真  \big)

## 基礎

## 睇吓
*樣本大細
*自由度

## 引咗
虛無假說

**虛無假說**（；符號：H_0）係做統計檢驗時嘅一類假說。

## 睇埋
*假說檢定
*備擇假說
插值

**插值**（）係指攞住一個統計模型，預計喺數值上同建構個模型嘅數據相似嘅個案。

## 概論

想像個研究者分析出一個統計模型，又證實咗個模型適合度同功效有返咁上下高。噉佢就可以攞個模型做將來預測。

將來預測可以分做兩大類－**插值**同外推（extrapolation）：通常個樣本啲數據都唔能夠代表嗮 X 同 Y 嘅所有可能數值，例如係對體重同食量之間嘅關係嘅研究噉，個樣本好可能會缺少一啲體重超過 500 磅嘅人，而因為個統計模型係靠住一個缺少呢啲極端數值嘅樣本估計出嚟嘅，所以「呢個迴歸模型仲能唔能夠為呢啲具有極端數值嘅個體做準確嘅預測」係一個問題。插值係指做預測嗰陣個 IV 同 DV 嘅值喺樣本範圍之內，而外推顧名思義係指所預測嘅 IV 同 DV 數值遠遠喺樣本範圍之外。

## 攷